Dobio poziv za reprezentaciju pa skakao od sreće (VIDEO)\nJedan od najčešćih ciljeva fudbalera je poziv u reprezentaciju i igranje za svoju zemlju. Primjer igrača kojem se želja ostvarila dolazi iz Turske, a riječ je o defanzivcu Goztepea Alpaslanu Ozturku.\nSelektor reprezentacije Turske Senol Guneš odlučio je za meč protiv Letonije pozvati Alpaslana Ozturka i tom odlukom mu je ispunio san.\nOvo je bio prvi poziv za nacionalni tim za ovog defanzivnog igrača, a na društvenim mrežama ovakva reakcija naišla je na lavinu pozitivnih komentara. Nakon kiksa Turske protiv Letonije postoji mogućnost da selektor da šansu i Ozturku za naredne mečeve reprezentacije.\nPrethodni članakFrensis Nganu izazvao Džona Džonsa za sljedeću borbu\nNaredni članakIFFHS izabrao najbolje lige svijeta u ovom vijeku, Bosne i Hercegovine nema ni na spisku\n(UŽIVO) Rudar Prijedor – Tuzla siti 0:0: I dalje bez golova u Prijedoru


Art magazin - Zlatni alati - Object trouvé i jedna nova ideja\nBELA CRKVA. U produkciji Agora Art Action iz Bele Crkve i partnera u projektu Udruženje kreativaca "Mustre", takođe iz Bele Crkve, 29. septembra 2018. biće predstavljena izložba koja je zasnovana na radovima na pozlati starih alata koji su nastali tokom umetničke radionice u napuštenoj fabrici "Pobeda".\n"Zlatni alati" predstavljaju rezultat sedmogodišnjeg kontinuiranog boravka i rada u napuštenoj fabrici nameštaja "Pobeda" u Beloj Crkvi (Južni Banat).\nČinom pozlate, svaki komad alata gubi svoju originalnu funkciju predmeta široke upotrebe i izdvaja se iz serije, čime dobija unikatnu estetsku vrednost umetničkog dela. Nova funkcija i novi estetski izgled alata naglašava njihovu ulogu i značaj u razvoju ljudskog društva.\nUmetnička radionica i izložba alata pozlaćenih u toku radionica u napuštenoj fabrici nameštaja "Pobeda", u saradnji sa multimedijalnim umetnikom Sašom Puckovskim, predstavlja ne samo nov i originalan način oživljavanja i afirmacije napuštenih industrijskih objekata koji su prepušteni propadanju, već nudi i jedan novi i drugačiji pristup upotrebi istih.\nPosebno je i važno, kod upotrebe napuštenih industrijskih objekata a u svrhu afirmacije likovne i primenjene umetnosti kao ponude za moralni i duhovni pozitivan opstanak iz neobećavajuće svakodnevnice, stvaranje prostora za rađanje kreativnih ideja ali i da postoje dobre namere vlasnika objekta da prihvate i afirmišu te vrednosti i namere.\nU okviru tog angažmana i razmišljanja i uz podršku svih dosadašnjih saradnika, slikar i konceptualni umetnik Nenad Bračić (diplomirao na Akademiji lepih umetnosti "Brera" u Milanu, specijalizirao al’ frescho slikarstvo u Studiju "Gienaro Francese" u Breši, Italija) ne samo da jeste "modus vivendi", već je i jedna od najznačajnijih ličnosti za nastajanje i nastavljanje daljih projekata.


Srbija jača borbu protiv nameštanja rezultata - Sportske.net\nSrbija jača borbu protiv nameštanja rezultata\nMinistar omladine i sporta Srbije Vanja Udovičić rekao je danas da će to ministarstvo predložiti da se nadležnosti Nacionalnog saveta za sprečavanje nasilja na sportskim takmičenjima prošire i na borbu protiv nameštanja rezultata.\nFoto: BETAPHOTO/MILOS MISKOV\nUdovičić je na konferenciji ministara sporta zemalja Saveta Evrope u Magligenu potpisao Konvenciju protiv nameštanja sportskih rezultata.\n"Predložićemo da se nadležnosti Nacionalnog saveta prošire i na koordinaciju svih činilaca relevantnih za borbu protiv nameštanja rezultata sprotskih takmičenja", rekao je Udovičić, navodi se u saopštenju.\n"Srbija je već u svom Krivičnom zakoniku jasno definisala dogovaranje ishoda takmičenja kao krivično delo, a novim izmenama zakona naša legislativa biće u potpunosti usaglašena s preporukama konvencije kojoj smo pristupili", dodao je srpski ministar sporta.\nKonvencija protiv nameštanja sportskih rezultata nastala je s ciljem da se Evropa ujedini u borbi protiv narušavanja regularnosti takmičenja. Konvencija daje strateški okvir za saradnju evropskih zemalja u oblasti sporta i razvoj sporta baziran na vladavini prava, ljudskim pravima i sportskoj etici.\nKonvencija predvidja uspostavljanje dijaloga i saradnje predstavnika državnih institucija, sportskih organizacija, organizatora takmičenja i struktura koje se bave kladjenjem u sportu, kako bi se brže i efikasnije došlo do mehanizama za sprečavanje nameštanja rezultata.


Air Serbia privremeno obustavlja pojedine letove zbog novih zabrana - Do Madrida, Nice i Kijeva tek od sledećeg leta - TV, radio i internet Biser, Pozarevac\nAir Serbia privremeno obustavlja pojedine letove zbog novih zabrana – Do Madrida, Nice i Kijeva tek od sledećeg leta\n24 jul, 2020 - 11 : 30 | Društvo, Vesti | 0\nNacionalna avio-kompanija Air Serbia saopštila je da je usled pandemije koronavirusa i ponovnog uvođenja zabrana i ograničenja putovanja, prinuđena da dodatno prilagodi svoju mrežu destinacija u narednom periodu.\nPlanirano obnavljanje letova do određenog broja destinacija biće odloženo za nekoliko nedelja, dok će saobraćaj ka pojedinim destinacijama biti obavljan sa smanjenim brojem nedeljnih frekvencija, naveli su iz Er Srbije, dodajući da će letovi do tri destinacije iz njene mreže biti privremeno obustavljeni na duži period.\nAir Serbia, u zavisnosti od aktuelnih ograničenja u putovanjima, planira da obnovi letove za Rim, Milano i Bukurešt od 16. avgusta, umesto od 1. avgusta, za kada su ti letovi bili prvobitno planirani.\nPored toga, srpska nacionalna avio-kompanija planira da letove do Brisela, nakon pauze tokom avgusta, ponovo uspostavi 27. avgusta, a letove do Venecije počev od 31. avgusta. Letovi do Moskve i Tel Aviva, čija je obnova prvobitno planirana u avgustu, sada su pomereni na 1. septembar.\nLinije Er Srbije do Madrida počev od 29. jula, do Nice počev od 8. avgusta, kao i do Kijeva počev od 31. avgusta, biće privremeno obustavljene. Obnavljanje navedenih linija planira se za letnju sezonu sledeće godine.\nSvi putnici biće obavešteni o promeni u redu letenja i o njihovim novim opcijama za putovanje.\nIz avio-kompanije ističu da pružaju svu neophodnu podršku putnicima koji su kupili karte za te letove, i izražavaju žaljenje zbog eventualnih neprijatnosti prouzrokovanih putnicima.\nPrevious Učenik Matematičke gimnazije Filip Koldžić osvojio srebrnu medalju na međunarodnom takmičenju\nSledeći NBS: Novi moratorijum od 1. avgusta\nBeljanica i Crni vrh mogli bi da postanu novi skijaški centri – Na Kučajskim planinama u planu gradnja hotela, žičara i puteva, uz očuvanje prirode\n14 нових случајева коронавируса, заражено укупно 149


Negativan odgovor Prištine na posjetu Petkovića – Borba\nPredstavnici privremenih institucija u Prištini negativno su noćas odgovorili na najavu direktora Kancelarije za Kosovo i Metohiju Vlade Srbije Petra Petkovića da danas i sjutra posjeti pokrajinu i razgovara sa srpskim narodom, saopšteno je iz Kancelarije.\nU saopštenju se ocjenjuje da je očigledno da će nova vlast u Prištini iskoristiti svaki mogući izgovor, pa i situaciju sa korona virusom, da nametne antisrpsku politiku barijera i zabrana.\nApsurdni su izgovori Prištine i pozivanje na epidemiološku situaciju na Kosovu i Metohiji, jer o pandemiji Priština nije razmišljala kada smo željeli da vakcinišemo građane s Kosova i Metohije ili kada je Beograd imao najbolju namjeru da donira određeni broj vakcina Prištini, nego se kovida u Priština sjete kada hoće da zabranjuju posjete, istaknuto je u saopštenju.\nKancelarija ukazuje da je riječ o flagrantnom kršenju sporazuma postignutih u Briselu, posebno onih kojima se reguliše sloboda kretanja, ali je to i jasna poruka Beogradu da u političkim liderima u Prištini nema iskrenog sagovornika za dijalog i politiku koja je okrenuta budućnosti, već naprotiv – nazadnim stavovima koji poništavaju i svaku pomisao na postizanje dogovora i kompromisa.\nU prilog tome svjedoči i činjenica da uoči osme godišnjice Briselskog sporazuma Priština nastavlja da brutalno krši sve sporazume, od formiranja Zajednice srpskih opština do postignutih dogovora o slobodi kretanja.\nU vrijeme kada se intenziviraju incidenti u srpskim sredinama na KiM, Petković je želio da razgovara sa srpskim narodom o pomoći države, ali i smiri tenzije i zamoli ih da ne nasijedaju na gotovo svakodnevne provokacije, ali Priština očigledno nema interes da se situacija smiri, već da nastavi da podgrijeva tenzije, naglašava Kancelarija za Kosovo i Metohiju, prenosi Tanjug.\nMomo komentariše 4 sedmice ago\nGenocidaši i četnikklerofašisti ne dobro došli.


U Sarajevu održana međunarodna konferencija "Obuka predavača za obrazovanje odraslih - evropski modeli"\nU sklopu radne linije „Naknadno sticanje osnovnog obrazovanja“, pod okriljem projekta „Podrška obrazovanju odraslih“, u Sarajevu se 18. i 19. septembra održala međunarodna konferencija posvećena obuci predavača za obrazovanje odraslih u Bosni i Hercegovini.\nCilj ovog značajnog skupa je bila razmjena iskustava i podrška među zemljama učesnicama pri standardizaciji, odnosno harmonizaciji obuka i kvalifikacija za predavače u obrazovanju odraslih.\nU BiH trenutno postoji velika potreba da se sistemski pristupi rješavanju ovog pitanja, što će u konačnici značajno utjecati na cjelokupnu socioekonomsku sliku Bosne i Hercegovine, posredno kroz edukaciju i doedukaciju kadrova na bh. tržištu rada.\nImajući u vidu zakone o obrazovanju odraslih u Bosni i Hercegovini i izazove koji prate legislativu iz ove oblasti, učesnici konferencije su, kroz prezentacije i okrugle stolove, upoznati s aktivnim evropskim modelima u segmentu obrazovanja odraslih i iskustvima i dobrim praksama u drugim državama u svrhu aktivnijeg učešća u konačnom rješenju tog pitanja.\nRadne grupe koje su formirane tokom održavanja konferencije su, u završnici, predstavile i svoje prijedloge budućih modela obuka namijenjenih predavačima za obrazovanje odraslih. „Konferencija će, bez dvojbe, imati dalekosežan utjecaj na regulisanje oblasti obrazovanja odraslih u Bosni i Hercegovini.\nNjeni specifični ciljevi su poticanje saradnje svih učesnika u obrazovanju odraslih i stvaranje mreže aktera ovog procesa na različitim razinama, a u svrhu poboljšanja kvalitete obrazovanja odraslih, promovisanje prednosti učešća u obrazovanju odraslih, posebno u kontekstu povećanja zapošljivosti građana BiH, te naročito promovisanje ključnih kompetencija za cjeloživotno učenje kao temelja svakog kurikuluma obrazovanja odraslih“, rekla je o značaju konferencije Azra Ramić, koordinatorica radne linije „Naknadno sticanje osnovnog obrazovanja“.\nNa dvodnevnoj konferenciji je prisustvovalo 90 stručnjaka iz oblasti obrazovanja odraslih iz Bosne i Hercegovine, regiona i zemalja članica Evropske Unije. Evropske modele u obrazovanju odraslih su predstavili njemački Institut za obrazovanje odraslih, Savez za obrazovanje odraslih iz Švicarske, te austrijska Akademija za obrazovanje odraslih.\nProjekat “Podrška obrazovanju odraslih” je finansiran od strane njemačkog saveznog ministarstva za ekonomsku saradnju i razvoj, a u Bosni i Hercegovini ga implementira Deutsche Gesellschaft für Internationale Zusammenarbeit (GIZ) GmbH uz pomoć partnera.


“Stečajni postupak fabrike ‘Birač’ se privodi kraju” – ASinfo Portal\n“Stečajni postupak fabrike ‘Birač’ se privodi kraju”\nZVORNIK – Stečajni upravnik Fabrike glinice “Birač” u stečaju Zvornik Lazo Đurđević izrazio je zadovoljstvo što se, nakon šest godina, stečajni postupak primiče kraju i da su ciljevi koji su zacrtani – zaštita imovine i što veće namirenje povjerilaca već ostvareni ili se mogu očekivati.\nĐurđević je u razgovoru za novogodišnji časopis kompanije “Alumina” naglasio da je uspješno poslovanje i razvijanje privrednog društva “Alumina” od velikog uticaja za namirenje povjerilaca.\nĐurđević, koji je u aprilu 2013. godine, kada je otvoren stečajni postupak u Fabrici glinice “Birač” imenovan za stečajnog upravnika, očekuje da se stečajni postupak 2020. godine okonča.\nKao najvažnije aktivnosti koje su obilježile stečajni postupak u Fabrici glinice “Birač” u toku prošle godine, Đurđević je izdvojio nastavak zaštite imovine stečajnog dužnika koja traje od otvaranja stečajnog postupka i djelatnost “Alumine”, kao ćerke firme stečajnog dužnika, što je samo po sebi uspjeh.\nGovoreći o trenutnom broju sudskih parnica koje se vode u vezi sa ovim stečajnim postupkom, Đurđević je rekao da je u toku ukupno pet parnica i jedno izvršenje.\n“Od svih parnica najbitnija je ona koja se vodi po tužbi Ukio banke i trenutno se nalazi na rješavanju pred Ustavnim sudom BiH po apelaciji Ukio banke. Važno je napomenuti i izvršenje koje se vodi na stečajnoj masi stečajnog dužnika po prijedlogu doo ‘Pavgord’ iz Foče”, pojasnio je Đurđević.\nOn je podsjetio da je Osnovni sud u Zvorniku donio rješenje o izvršenju na koje je stečajni dužnik uložio blagovremeno žalbu i trenutno se nalazi na rješavanju po žalbi u Okružnom sudu u Bijeljini i napomenuo da je nedavno Okružni privredni sud u Bijeljini donio mjeru obezbjeđenja, odnosno zabranu izvršenja na stečajnoj masi stečajnog dužnika.\nĐurđević je naglasio da on, kao stečajni upravnik, ne može uticati na brže rješavanje sudskih sporova.\n“Međutim, od otvaranja stečajnog postupka bio je veliki broj sudskih sporova, koji su se vodili kako pred sudovima u Litvaniji, tako i pred domaćim sudovima. Činjenica da se njihov broj sveo na pet aktivnih parnica i jedno izvršenje govori o tome da su sudovi prepoznali značaj ovog stečajnog postupka i dosta predmeta okončali”, ocijenio je stečajni upravnik.\nNa pitanje da, prema nekim analizama, stečajni postupci u BiH traju oko 3,3 godine i kakve su procjene koliko će dugo trajati stečajni postupak u preduzeću “Birač” a.d. u stečaju, Đurđević je rekao da stečajni postupak u ovom preduzeću traje nepunih sedam godina.\n“S obzirom na to da se radi o međunarodnom stečajnom postupku, praćenom velikim brojem parnica pred domaćim i stranim sudovima, okončanje stečajnog postupka se nije do sada moglo ni očekivati. Međutim, ja kao stečajni upravnik očekujem da se ovaj stečajni postupak ipak 2020. godine okonča”, ocijenio je Đurđević.\nGovoreći o iskustvima iz ovog stečajnog postupka, Đurđević je rekao da ne nosi lijepa iskustva, izuzev činjenica da je “Alumina”, kao zavisno privredno društvo stečajnog dužnika, nastavila sa radom, a što je bilo jako upitno 2013. godine kada je otvoren postupak. “Alumina” se razvila u uspješnu i prepoznatljivu firmu na svjetskom tržištu, te trenutno zapošljava oko 1.600 radnika, što, kaže, dijelom smatra i svojim ličnim uspjehom.\n“Ostala iskustva se svode na bespoštednu borbu da se zaštiti imovina fabrike, zakonito provede stečajni postupak i povjerioci namire u što većem iznosu. Sva ova moja nastojanja pratili su pritisci i ponekad i medijska hajka i orkestrirani napadi onih kojima nije u interesu jak ‘Birač’ i jaka ‘Alumina'”, rekao je Đurđević.\nOn je istakao da nakon šest godina stečajnog postupka može da bude zadovoljan što se stečajni postupak primiče kraju i da su ciljevi koje je zacrtao – zaštita imovine i što veće namirenje povjerilaca, sada već izvjesno ostvareni ili se mogu očekivati.\nĐurđević je istakao da se interesovanje javnosti za sudske procese koji prate ovu fabriku ne smanjuje od početka stečajnog postupka.\n“Ovo je vjerovatno stečajni postupak kojim se javnost najviše bavila od kako se provode stečajni postupci u Republici Srpskoj”, rekao je Đurđević i istakao da je u proteklom vremenu stečajni postupak bio potpuno transparentan, da se odvijao po Zakonu o stečaju, a sve u cilju da se zaštite interesi povjerilaca i obezbijedi rad “Alumine”.\nPodsjetivši da su otvoreni stečajni postupci u zavisnim preduzećima “Energolinija”, “Mehanika” i “Alusil”, Đurđević je rekao da otvaranje stečajnih postupaka u tim preduzećima nema velikog uticaja na stečajni postupak u matičnom preduzeću, osim što imovina u tim preduzeća čini tehnološku cjelinu, zajedno sa imovinom matičnog preduzeća i njegovih zavisnih privrednih društava.\nIstičući da “Alumina” u proteklom vremenu pozitivno posluje, Đurđević je rekao da je uspješno poslovanje i razvijanje kompanije od velikog uticaja za namirenje povjerilaca, s obzirom na to da udjeli u “Alumini” čine stečajnu masu stečajnog dužnika i da od vrijednosti tih udjela zavisi i stečajna masa stečajnog dužnika, iz čega se povjerioci namiruju.\nOn je naglasio da je na dan otvaranja stečajnog postupka nad Fabrikom glinice “Birač” u stečaju, procijenjena vrijednost stečajne mase iznosila oko 60 miliona KM, ali da sada iznosi mnogo više, obzirom na poslovanje i razvoj zavisnog privrednog društva “Alumina”.\n“Novoizgrađeni proizvodni objekti, prije svega, uvećavaju vrijednost imovine fabrike, ali i tržišna pozicija ‘Alumine’, zahvaljujujući novim proizvodima i disperziji proizvodnog programa, doprinijela je većoj vrijednosti fabrike. Procjena stečajne mase će se vršiti ponovo kada se stvore uslovi za okončanje stečajnog postupka”, rekao je Đurđević.\nĐurđević smatra da je u proteklom vremenu najveći uspjeh “Alumine” što je, i pored otežanih uslova u kojima je poslovala, nastavila da razvija proizvodni program sa kojim je postala prepoznatljiva ne samo na tržištu EU, već i šire.\nStečajni upravnik je dodao da kompanija “Alumina” ima prostora za još bolji rad, što će se pokazati posle okončanja stečajnog postupka nad Fabrikom glinice “Birač” a.d. u stečaju.\nĐurđević je rekao da sa aktuelnim menadžmentom “Alumine” ima korektnu saradnju i dodao da samo od takvog odnosa zavisi uspjeh poslovanja i ostvarenje ciljeva stečajnog postupka.\n“Kao stečajni upravnik imam obavezu da nadzirem rad, odnosno poslovanje zavisnog privrednog društva. Od menadžmenta i Uprave ‘Alumine’, imam informaciju da će poslovanje ovog privrednog društva 2019. biti uspješnije u odnosu na protekle godine, kada je takođe pozitivno poslovalo, što je veoma bitno za zaposlene, regiju, Republiku Srpsku, ali i povjerioce `Birča` u stečaju”, rekao je Đurđević.\nĐurđević je poručio radnicima da nastave sa nesebičnim zalaganjem za opstanak i razvoj fabrike, koja je sada u puno boljoj situaciji nego kada je otvoren stečajni postupak, te da ima prostora da napreduje i raste.\n“Povjeriocima poručujem da još malo budu strpljivi, jer je i njihova pozicija sada mnogo bolja u odnosu na trenutak otvaranja stečajnog postupka”, istakao je Đurđević.\nU džepove dobili, na tezgi izgubili


Promovisan raskošan talenat muzičkih ambasadora Trebinja\nSinoć su se Muzejom Hercegovine Trebinje čuli zvuci Betovena, Baha, Ramoa, Pula, Markovića, Berkoviča, Кonjevića, Baruha, Popa, Delibesa, Burgmilera, Lista, Vijenjavskog.\nNa klaviru, violini i flauti su ih izvodili Anja, Talija, Milica, Sara, Helena, Sofija, Marija, Atanasija, Elena, Teodora, Marina, Marija, Tina, Jelena, Anja i još jedna Anja, dok je Кatarina pokazala svoje umijeće u solo pjevanju.\nBio je to koncert prvonagrađenih učenika na Republičkom takmičenju u Prijedoru i Međunarodnim takmičenjima u Aranđelovcu i Bijeljini Muzičke škole „Trebinje“.\nSa ponosom, na početku, svoje učenike predstavila je direktorka Dušanka Babić, istakavši da su učenici, svojim učešćem na takmičenjima i osvojenim nagradama, pronijeli dobar glas o školi, Trebinju, a i Republici Srpskoj, na radost svojih profesora i roditelja.\nNa kraju koncerta, direktorka je svojim učenicima uručila diplome. Prenosimo vam dio atmosfere ove izuzetne večeri u Muzeju Hercegovine Trebinje, uz najiskrenije čestitke svim nagrađenim učenicima i profesorima Muzičke škole u Trebinju.


RTCG - Radio Televizija Crne Gore - Nacionalni javni servis :: Ekonomija :: Najavili proces izlaska na austrijsku berzu / print=true\nCBCG I ADDIKO 11. 06. 2019. 19:49 >> 19:48 0\nCBCG I ADDIKO\nRast profita Addiko banke je rezultat povećanih prihoda i racionalizacije troškova, saopštio je glavni izvršni direktor Christoph Schoen i najavio proces izlaska grupacije na austrijsku berzu, o čijem napretku će redovno obavještavati Centralnu banku (CBCG).\nGuverner CBCG Radoje Žugić sastao se danas sa Schoenom i izvršnim direktorom za poslove upravljanja rizicima i finansije, Radom Bajićem.\nSchoen je rekao da je, u prethodnom periodu, Addiko banka uradila značajan posao na planu smanjenja operativnih rizika, uz istovremene inovacije vezane za kreditne proizvode u domenu rada sa stanovništvom, kao i u segmentu malih i srednjih preduzeća.\nŽugić je, kako je saopšteno iz CBCG, rekao da se indikatori poslovanja Addiko banke u kontinuitetu poboljšavaju i da je banka likvidna, solventna i profitabilna.\nOn je saopštio da je CBCG uradila analizu rizika vezanih za gotovinske neobezbijeđene kredite na nivou sistema i najavio da će uskoro biti definisano rješenje kojim će se limitirati rizičnost navedenih plasmana.\n„Na taj način, CBCG kao nadležni regulator proaktivno djeluje u pravcu očuvanja stabilnosti i sugurnosti finansijskog sistema“, dodaje se u saopštenju.\nNa sastanku je bilo riječi o poslovanju Addiko banke i planovima usmjerenim na dalje poboljšanje usluga za klijente i dodatno snaženje tržišne pozicije te finansijske institucije.\nCBCG Adiko banka


uniprom veselin pejovic\n1. December, 03:57\nPEJOVIĆ: ABAZOVIĆ ŠTITI FUNKCIONERE KOJI KRŠE ZAKON NA ŠTETU UNIPROMA 0 Podijeli Podijeli na facebook Podijeli na twitter Podijeli na viber Pošalji na mail\nPEJOVIĆ: ABAZOVIĆ ŠTITI FUNKCIONERE KOJI KRŠE ZAKON NA ŠTETU UNIPROMA\n26.11.2021. / 14:13\nAutor Milena Mijušković\nKompanija Uniprom, vlasnika Veselina Pejovića, oglasila se saopštenjem povodom, kako kažu, kriminalnih aktivnosti državnih organa.\nS obzirom na to da tokom uvođenja stečaja od strane stečajne uprave nije uvećana količina otpada, jasno je da su ekološki otpad, povodom kojeg je došlo do incidenta sa vladinom Agencijom za zaštitu životne sredine, ostavili Rusi tačnije CEAC (ruska kompanija) jer je Uniprom preuzeo KAP u stečaju tek 2015. godine tako da nije potrebno neko ogromno stručno znanje da bi javnost shvatila da za ovaj otpad nikako ne može biti odgovoran onaj ko ga nije ni ostavio. Mada, u sadašnjoj zemlji čuda i čudesa, koju dobar dio predstavnika Vlade predstavlja, čudima nikad kraja, navodi se u saopštenju.\nI pored tih činjenica, Agencija za zaštitu životne sredine je 2016-e godine donijela rješenja kojim naknadu za odlaganje ekološkog otpada ustanovljava kao obavezu KAP AD u stečaju. U nemogućnosti da naknadu naplati od CEAC-a a ni od KAP AD u stečaju, nakon 5 godina ona mijenja dispozitiv rješenja dana 22.11.2021.godine. U dispozitivu mijenja subjekta koji je obavezan na plaćanje naknade, tako što sada tu obavezu ustanovljava na privredno društvo – Uniprom doo Nikšić za iznos od 348.000,00 eura, a zatim i rješenja za sledeće godine, stvarajući obavezu za Uniprom u iznosu visočijem od 700.000,00 eura.\nPravni saobraćaj u Crnoj Gori ne poznaje takvo pravno nasilje – da se bez ispitnog postupka, bez utvrđivanja svojstva stranke, bez mogućnosti da ona pruži pravni otpor, ta odluka se dostavlja Upravi prihoda i carina radi prinudne naplate.\nIzvršni direktor Uniproma je pozvao Agenciju za zaštitu životne sredine da traži objašnjenje, nakon čega je poziv uzvratio direktor Milan Gazdić, koji je saslušao primjedbe i nesporno u saznanju da je donijeto nezakonito rješenje, jednostavno preporučio da se na rješenja njegove Agencije ima pravo žalbe u roku do 15 dana od prijema. Žalba se izjavljuje njegovom nadležnom ministarstvu, a dalje nakon konačnosti rješenja je moguće voditi i upravni spor. Međutim, ovdje nije poenta u zakonitom i legalnom postupanju, već je očigledna namjera da se na nedozvoljen način i nezakonito prigrabe sredstva u iznosu visočijem od 700.000,00 eura, a onda da Uniprom doo Nikšić vodi upravni postupak za povraćaj novca koji bi trajao godinama.\nTačno je da su direktoru Gazdiću tada upućene kvalifikacije uvredljivog sadržaja, kao nemoralnom javnom funkcioneru, koji radi nezakonito, sa direktnim umišljajem i namjerom da pričini štetu subjektu koji ne može biti ni po jednom osnovu odgovoran, a kako je to ustanovljeno u pomenutom rješenju, koje predstavlja pravnu nakazu, a koja je, nažalost, ugledala svjetlost dana.\nPo prijavi direktora Agencije poveden je prekršajni postupak protiv direktora Uniproma koji je u cjelosti i istinito interpretirao kritični događaj. Pred sudom je direktor Agencije izjavio da se nije osjetio ugroženim, a da on nije pravnik po struci pa se ne osjeća ni odgovornim.\nNaprijed iznijeto predstavlja kratak uvod i interpretaciju spornog događaja koji je afirmisan u javnosti putem sredstava javnog informisanja – u dnevnim novinama i na TV kanalima.\n„S obzirom da je potpredsjednik Abazović izjavio da njega pozovem, presudio bez presude i time pokazao koliko se kao političar ne zalaže za pravne norme već za javnu odmazdu neistomišljenika, upravo ga pozivam da uradi jedino što je etički i da objasni građanima, međunarodnoj javnosti i diplomatiji zašto štiti funkcionere koji brutalno krše Zakon na štetu naše kompanije i svih građana Crne Gore“- izjavio je Veselin Pejović, vlasnik kompanije Uniprom.\nKako ovo nije prvi put da se Unipromu nanosi namjerna i tendenciozna šteta, da je to organizovano i sa jasnim ciljem, potvrdili su svojim komentarima događaja i nadležni ministar, koji je svjestan nezakonitog postupanja Agencije za zaštitu životne sredine, kao i sam predsjednik Vlade, koji očigledno nije imao ni želju ni potrebu da se informiše. Brzina njegove reakcije samo je dokaz i potvrda da je na čelu te kriminalne družine koja želi uništiti sve u Crnoj Gori što ne može da kontroliše i u čijem prihodu ne može da participira, niti lično niti institucionalno, a koji je poznat kao osoba vrlo upitnih etičkih principa, čestog stanja izmijenjene svijesti prepoznatog u psihologiji, a koji je zagazio duboko u kriminalne aktivnosti kako prije svega tvrde njegove kolege.\nDa zaključimo, radi javnosti Crne Gore i radnika u sistemu Uniproma, ova kriminalna družina neće uspjeti u svom naumu, čvrsto smo na stanovištu da im nećemo ispunjavati ono što bi željeli i što traže. Ako bude neistina u ovom saopštenju, javno se obavezujemo da ćemo uputiti izvinjenje, kao što i rade časni ljudi, za razliku od njih. Pozivamo ih da formiraju mješovitu komisiju koja će provjeriti ove navode, a da se otklone od ovakvih postupaka prema kompaniji Uniprom, koja nije podobna za njihov naum da uzimaju – otimaju pravnim nasiljem i pribavljaju ono što im ne pripada i tuđe je, zbog čega će svima biti podnijeta krivična prijava kao kriminalnoj organizovanoj družini, zaključuju iz Uniproma.


Super transfer Unikredit banke - Nira Press\nPočetna » Super transfer Unikredit banke\nSuper transfer Unikredit banke\nUzimajući u obzir veliko interesovanje klijenata za akciju Super transfer – Okupi ekipu, Unikredit banka je odlučila da produži inicijativu, koju sprovodi treću godinu zaredom, do kraja godine, ali i da poveća maksimalan iznos nagrade za sve učesnike akcije, sa 10.000 na 20.000 dinara.\nKao i u prethodnim izdanjima Super transfera, svi klijenti Unikredit banke, fizička lica, imaju mogućnost da upućivanjem svojih prijatelja, kolega ili rođaka da postanu klijenti banke, zarade i do 20.000 dinara. Maksimalan iznos koji se može dobiti za jednog upućenog klijenta je 2.000 dinara. Klijent dobija 1.000 dinara na Masterkard poklon kartici po upućenom klijentu koji otvori račun u Unikredit banci i prenese zaradu ili penziju, dodatnih 500 dinara ukoliko upućeni klijent u roku od 45 dana od dana otvaranja računa, realizuje dozvoljen minus i /ili kreditnu karticu i dodatnih 500 dinara u koliko upućeni klijent u roku od 45 dana od otvaranja računa realizuje keš kredit.\nDa bi klijent ostvario pravo na nagradu, potrebno je da preporučeni klijent do 31. januara donese u bilo koju ekspozituru popunjen liflet za Super transfer, koji se može naći u svim ekspoziturama Unikredit banke, sa podacima klijenta banke, otvori Selektor račun i primi najmanje jednu zaradu ili penziju na račun otvoren u Unikredit banci.\nSvi učesnici akcije Super transfer, kako klijenti koji su preporučili Unikredit banku, tako i preporučeni klijenti koji su otvorili račun u Unikredit banci, ostvaruju pravo na dodatne pogodnosti za dinarski keš kredit sa osiguranjem, sa fiksnom ili varijabilnom kamatnom stopom, kao i za stambeni kredit sa osiguranjem kredita kod NKOSK-a.\nKlijenti koji su već učestvovali u inicijativi i bili nagrađivani u periodu do 1. maja, mogu ponovo da, upućivanjem novih klijenata u banku, budu nagrađeni znatno većim iznosom, a maksimalno do 20.000 dinara.


"Voda na Adi zadovoljava normu, kupanje bezbedno"\nB92\t01.08.2017 14:38\nJavno preduzeće "Ada Ciganlija" saopštilo je da kvalitet vode na kupalištu na Savskom jezeru zadovoljava normu i da je bezbedno kupati se u njoj.\nKako navode, voda prema svim fizičko-hemijskim i mikrobiološkim parametrima zadovoljava normu za II klasu kvaliteta površinskih voda koje se mogu potpuno bezbedno koristiti za kupanje i rekreaciju.\nTo preduzeće u saopštenju navodi i da voda Savskog jezera može biti upotrebljena i za “snabdevanje vodom za piće uz prethodni tretman filtracijom i dezinfekcijom“.\nKako se ističe, vodu Savskog jezera Gradski zavod za javno zdravlje kontroliše dva puta nedeljno na četiri referentne tačke, a od početka kupališne sezone kvalitet vode je proveravan više od 20 puta.\n"Apsolutno svi rezultati su pokazali da je kvalitet vode besprekoran, što dokazuje i podatak da je kupalište na Adi Ciganliji šesti put zaredom dobilo najviše međunarodno priznanje za kvalitet vode i bezbednost na kupalištu ’Plava zastava’", navode iz JP “Ada Ciganlija“.\nOsim toga, oni pozivaju sve sugrađane da posete “beogradsko more“ i uživaju u brojnim sportsko-rekreativnim aktivnostima.


Vesti online / Vesti / Ex YU / Rogovi u vreći: Može li i ovakva Bosna opstati\nIako na prvi pogled ne deluje tako, novoizabrani članovi predsedništva BiH mogli bi da sarađuju mnogo bolje nego što javnost očekuje u ovom trenutku, a tome će svakako doprineti i srpski član Milorad Dodik.\nUniverzitetski profesor Nenad Kecmanović rekao je u emisiji "Svet sa Sputnjikom" da Dodik, koji se pojavljuje kao ličnost koja najviše zabrinjava, kao "remetilački faktor", u Predsedništvo ulazi kao neko ko neće skrivati svoje stavove.\n- Svi prethodni članovi Predsedništva nekako su smatrali svojom obavezom da onda kad dođu na to mesto, da bar deklarativno ’kao‘ brinu o celini Bosne i Hercegovina, ali ništa od toga posle nije bilo. Svako je naravno zastupao svoju stranu, nacionalnu ili entitetsku politiku - rekao je Kecmanović i dodao da je Dodik krenuo unapred sa nekom vrstom ogoljavanja.\nDodik odlazi u Sarajevo da brani interese Republike Srpske, a Kecmanović pita i šta bi drugo radio i šta su to drugi radili sa sve tri strane, nego upravo to što Dodik misli. Neko je to, kaže naš sagovornik, radio manje ili više uspešno, neko otvoreno i energično.\n- Mislim da će Dodik ogoliti te odnose na pozitivan način, tako što će ići na čiste račune i odnose, da se zna ko u stvari šta hoće i u ime koga i da će onda jednostavno rečeno ići onim sistemom - da vidimo u čemu se slažemo. A nešto uvek ima oko čega postoji saglasnost - kaže Kecmanović.\nOvo Predsedništvo, prema Kecmanovićevim rečima, biće oslobođeno praznog hoda, nadmudrivanja i natezanja oko stvari oko kojih nema saglasnosti. Navodi primer kako se to radi u zemljama sa sličnim sistemom, kao u Belgiji sa Valoncima i Flamancima.\n- Sporna pitanja se rešavaju na trgovačkih način. Vi nama popustite u ovome, mi ćemo vama u ovome i na taj način oni rešavaju stvari. Doduše, oni su usavršili tehnike, ali Dodikovo učešće u tom zajedničkom projektu Predsedništva biće korisno u tom pogledu. On j vrlo pragmatičan čovek sa trgovačkim talentom, s obzirom da je biznismen koji zna da pregovara. Efikasan je i uporan i vrlo realan čovek - rekao je Kecmanović.\nAsistent na Fakultetu političkih nauka u Beogradu Despot Kovačević smatra da Sarajevo\n* Lavrov u ime Putina čestitao Dodiku i Cvijanoviću na pobedi\ni institucija Predsedništva nameću pojedincu da se prilagođava.\n- Mislim da je Dodik sada ključni igrač, da je on u fokusu Sarajeva i mislim da će se i druga dva člana Predsedništva njemu, a i on njima, prilagođavati i da će upravo tu da se traži kompromis oko važnih pitanja - rekao je Kovačević.\nUpoređujući Belgiju i BiH, Kovačević dodaje da naš sused ima mnogo veće probleme, a da Belgija ima kralja, a BiH visokog predstavnika.\nZa general-majora u penziji Mitra Kovača indikativno je da SDA i dalje ne odustaje od svojih proklamovanih predratnih, pa i ratnih ciljeva. Prema njegovom mišljenju, Džaferović je u suštini nastavak Izetbegovićeve politike i veruje da će u tom smislu biti problema, jer će zastupati koncept unitarne Bosne i Hercegovine.\n- Pokušaće preglasavanjem, iako ono nije moguće po načinu odlučivanja, ali pokušaće da mehanizmima pritiska na Republiku Srpsku neke stvari menjaju. Takođe, mislim da će Dodik insistirati na onom na čemu je dobio glasove i poverenje naroda. Dakle, na kursu samostalnosti u donošenju strateških odluka na nivou Republike Srpske i da neće dozvoliti preglasavanje - kaže Kovač.\nBilo kakvi razgovori o učlanjenju u NATO mogli bi da budu kamen-spoticanja u saradnji Predsedništva. General-major u penziji Mitar Kovač smatra da pitanje dinamike i razgovora oko tog pitanja nije samo u zoni interesovanja članova Predsedništva, nego će tu dinamiku u dobroj meri programirati vodeće članice NATO-a. On napominje da NATO u svojim strateškim opredeljenja vidi Bosnu i Hercegovinu kao buduću članicu posle Makedonije i Kosova.\n- Verujem da će to pitanje u mandatu ovog sastava sigurno biti pokrenuto i to čak u prvoj godini. Međutim, i ispitivanje javnog mnjenja u Bosni i Hercegovini govori o tome da su značajne razlike između javnog mnjenja u Banjaluci, Mostaru i u Sarajevu. Negde oko 70 odsto ispitanika u Sarajevu i Mostaru je saglasno da Bosna i Hercegovina ide putem NATO-a, dok je u Republici Srpskoj i Banjaluci otprilike isti takav procenat protiv članstva u NATO i normalno bi bilo, da ako ima razuma, da se ne pravi razdor po takvom jednom pitanju - kaže Kovač\nKovačević ne misli da će se posle debakla u Makedoniji pitanje ulaska u NATO uskoro naći na dnevnom redu Predsedništva BiH.\n- Mislim da NATO neće žuriti s još jednim debaklom, jer očigledno da je došlo do debakla i unutar Makedonije s pokušajem referenduma. Pozicija unutar BiH se menja značajno, jer kad se pogleda Dodikova politika od pre petnaestak godina, vidimo da je ona znatno više bila okrenuta EU. A jedna od tema u pristupanju je NATO, iako to nije obaveza. Ta tema može biti na dnevnom redu ako bude bila potrebna kao vid pritiska na Republiku Srpsku, zbog mnogih drugih pitanja koja će biti otvarana u okviru ovog mandata - rekao je Kovačević.\nKovačević kaže da njega suštinski najviše brine u budućnosti Bosne i Hercegovine upravo to što postoje tri člana Predsedništva i da svaki vuče na svoju stranu.\n- Očigledno je da će imati jedno prilagođavanje institucija ljudima ili ljudi institucijama. Videćemo kako će se Dodik ponašati u Sarajevu, kako će zaista raditi Džaferović i Komšić i da li su poslednje izjave postizborne poruke na talasu izborne kampanje i neka vrsta odmeravanja snaga. Komšić je izjavio da će na Dodikov populizam odgovarati hladne glave. Kao da se radi o nekoj utakmici ili sportu. Naime, mislim da će ipak Sarajevu u Predsedništvu doći do neke vrste kompromisa oko pitanja koja se moraju rešavati, jer to je vrlo važno za sve tri strane - rekao je Kovačević.\nEX YU BiH zove u posetu predsednike bivših republika SFRJ\nEX YU Kormak: Dodik ostaje pod sankcijama SAD


Najveće suđenje u istoriji Turske: Optuženo 270 ljudi, među njima i pokretač puča Gulen\nM. D. 30. januara 2017. 13:13\nTurska je danas započela najveće suđenje u istoriji te zemlje zbog propalog državnog udara u julu prošle godine, koji je za cilj imao svrgavanje sa vlasti predsednika Redžepa Erdogana.\nOptuženo je 270 ljudi, a u odsustvu će se suditi i navodnom pokretaču puča Fetulah Gulenu, javlja AFP.\nMeđu njima, od kojih je 152 u pritvoru, nalaze se i bivši visokorangirani vojni zvaničnici, kao što je Komandir egejske armije i komandir štaba, major general Medmuh Hakbilen, javlja agencija Anadolija.\nGlavni osumnjičeni za naručivanje neuspelog pokušaja državnog udara je islamski propovednik Gulen, koji u SAD živi od 1999.\nAnkara osuđuje Gulenov pokret, da je teroristička organizacija, iako iz pokreta tvrde da propagiraju umereni islam.\nJedna od optužbi koja čeka osumnjicene na suđenju u Izmiru je i pripadanje oružanoj teroristickoj grupi.\nInače, Turska je u više navrata tražila Gulenovo izručenje, a administracija Baraka Obame insistirala je na pokretanju legalne procedure. Zato Ankara sve nade sada polaže u novu administraciju predsednika SAD DonaldaTrampa.\nOčekuje se da će ovaj sudski proces trajati oko dva meseca, a osumnjičenima preti doživotna kazna zatvora, ukoliko njihova krivica bude dokazana.\nObezbeđenje procesa je pojačano, a za te namene u Izmiru je izgrađena posebna sudnica kako bi bilo dovoljno mesta za sve.\nMeđu bezbednosnim merama je i dron koji nadleće sudnicu, psi tragači, ali i komandosi.\nTokom vanrednog stanja, koje je uvedeno odmah nakon puča, u Turskoj je uhapšeno je oko 43.000 ljudi.\nZbog optužbi da nisu adekvatno obezbeđivali predsednika Erdogana, u decembru je 29 policajaca završilo na sudu, a 62 pobunjenika su osumnjicena za pokušaj preuzimanja aerodroma u Istanbulu u noči 15. jula, kada se udar dogodio.


Veselin Jevrosimović: Uronimo u nove svetove - Telegraf.rs\nRadi se o ideji da korisnik bude "uronjen" u alternativnu realnost tako to će novi svet i iskustva biti direktan proizvod moždane aktivnosti\nDo sada smo se susretali sa pojmovima virtuelna realnost (VR) i proširena realnost (AR). Prvi podrazumeva mogućnost “pogleda” u računarski generisane trodimenzionalne svetove, najčešće korišćenjem posebnih naočara i dodatne opreme poput rukavica. Proširena realnost je kada svet oko nas gledamo kroz kameru i ekran na pametnom telefonu, ali tako što su na sliku pridodate korisne informacije koje dobijamo putem interneta.\nI jedna i druga digitalna realnost mogu biti korišćene za zabavu, učenje, sticanje veština ili produktivnije obavljanje radnih i drugih zadataka.\nU poslednje vreme sve se više govori o novom vidu sajber stvarnosti. Immersive reality (IR) bismo mogli da prevedemo kao „uranjajuća“ ili „uronjena“ stvarnost, premda mislim da bi duhu našeg jezika više odgovarao pojam „sveobuhvatna“.\nRadi se o ideji da korisnik bude „uronjen“ u alternativnu realnost tako to će novi svet i iskustva biti direktan proizvod moždane aktivnosti. Budući da se sve što osećamo čulima i doživljavamo kao okruženje zapravo dešava u našem umu koji tumači spoljašnje nadražaje, jasno je da ovaj vid izmenjene stvarnosti kreira najrealniji mogući doživljaj. Da bi to bilo postignuto, koristi se direktna veza između mozga i računara (eng. brain-computer interface, BCI). Premda još u povoju, naučnici očekuju da se ova oblast razvije do mere koja se graniči sa naučnom fantastikom.\nPrimene su najrazličitije – od usvajanja novih znanja neuporedivo brže nego što se to slučaj kod klasičnog učenja, preko lečenja svih vrsta mentalnih poremećaja, do direktne telepatske komunikacije sa bilo kojom osobom na planeti. Ne treba isključiti ni nove generacije video igrica, upravljanje robotizovanim sistemima ili pristup neophodnim informacijama kroz neku vrstu sveobuhvatne proširene realnosti.\nMnogi kritikuju razvoj IR tehnologije i plaše se posledica koje bi njena masovna primena mogla da proizvede. Preterano korišćenje moglo bi izazvati gubitak veze sa realnošću, dok nekontrolisana manipulacija ljudskim umom može da ostavi ozbiljne posledice na zdravlje.\nRazlog za bojazan zaista postoji, ali kao i u svim drugim slučajevima novih tehnoloških otkrića, stepen opasnosti direktno zavisi od toga na koji način će biti regulisana primena i u kojoj meri će korisnici biti obučeni za pravilno korišćenje. Zloupotreba će uvek biti, a najbolji način da se protiv njih borimo je znanjem.\nNajuzbudljivija poseta muzeju tokom korone - niz zečju rupu i pravo u Zemlju čuda\n"Proširena stvarnost" stiže u kabinu MiG-a 29, avion uskoro dobija i automatsko upravljanje


Fokus grupa "Transparentnost medijskog vlasništva i finansiranja medija u BiH", 14.12.2018.\t 06-02-19\nMediji i javni ugled: Medijske slobode i finansiranje medija\t 22-11-18\nEkspertska grupa "Transparentnost finansiranja medija iz javnih budžeta", 13.6.2018. Banja Luka\t 07-03-19\nEkspertska grupa "Transparentnost finansiranja medija iz javnih budžeta", Banja Luka, 13.6.2018.\t 07-03-19\nFokus grupa “Transparentnost medijskog vlasništva u BiH”\t 07-03-19\nPredstavljanje izvještaja u sklopu projekta "Mediji i javni ugled", 13. novembar/studeni 2017. g.\t 07-03-19\nNa konferenciji u Sarajevu predstavljen projekat "Mediji i javni ugled", 18.novembar/studeni 2016. godine\t 07-03-19


Ko je kriv za afere u zdravstvu? - Boom93\nPodržite „Heroja“ iz Požarevca\nZa povratak dece u vrtić ubuduće potrebna samo potvrda pedijatra\nU prodaji Konkurs i Informator za upis u srednju školu\nKo je kriv za afere u zdravstvu?\n8. aprila 2011.\nMinistar zdravlja Zoran Stanković izjavio je da će Ministarstvo do polovine maja obelodaniti konkretnije predloge aktivnosti u oblasti borbe protiv korupcije i da će biti zatraženo da se hitno ispita afera o kupovini citostatika.\nStanković je, gostujući u Jutarnjem programu Radio-televizije Srbije, najavio da će na osnovu svega što je utvrđeno biti pokrenut postupak "gde ima opravdanja za smenu nekih ljudi, koji se vezuju za neke koruptivne zahvate".\nPrema Stankovićevim rečima, javnosti će biti dostupni svi tenderi i "sve što podrazumeva utrošak novca za zdravstveno zbrinjavanje".\nUkazujuću na, kako je rekao "novinsku aferu" o kupovini citostatika za 24 miliona evra, on je naglasio da je, prema nekim izjavama, "17 miliona evra uzeto i iskrivljeno tokom kupovine", što je "strašna optužba".\n"Tražićemo da sada te i takve stvari budu pod hitno ispitane i da se kaže ili je kriv neko ko je na nezakonit način kupovao citostatike ili oni koji su to objavili, moraju na neki način da budu sankcionisani", rekao je Stanović.\nNa pitanje novinara o smeni pojedinih ljudi koji su na čelu zdravstvenih institucija, Stanković je odgovorio da se radi "na tom projektu".\nUpitan o medijskim navodima da su "vozači Hitne pomoći bili kuriri zemunskog klana" i da su "pod rotacionim svetlima donosili drogu", on je odgovorio da je to u nadležnosti policije, ali da, ukoliko se utvrdi da je to istina, tim ljudima nije mesto u zdravstvenim institucijama.\nNa pitanje o petogodišnjoj devojčici koja je umrla usled pogrešnih lekarskih izveštaja, Stanković je rekao da ima još takvih pogrešnih izveštaja, koji su u postupku pred nadležnim organima pravosuđa i tužilaštva.\nMinistar je rekao da je određena osoba za komunikacije s tom rodbinom i zatraženo da se od stručnjaka navede koliki je taj period za koji treba da bude izveden ili napravljen sudsko-medicinski izveštaj, koji podrazumeva ocenu celokupne aktivnosti vezane za utvrđivanje nečije odgovornosti.\nStanković je objasnio da se često dijametralno razlikuju nalazi unutrašnjeg i spoljašnjeg nadzora i sudsko-medicinskog veštačenja, zbog čega je zatraženo savetovanje ili stručni sastanak, kako bi se neke stvari razjasnile.\nOn je ukazao i na nedostatak novčanih sredstava u zdravstvu, navodeći da je oko 260 do 300 evra obezbeđeno za zdravstveno zbrinjavanje svakog građanina, što je znatno manje nego u okolnim državama i da, sa tog aspekta gledano, zdravstvena služba pruža dobre usluge u odnosu na to koliko ima novca.\nMinistar zdravlja je rekao da su njegove prve aktivnosti bile vezane za posetu medicinskim centrima Knjaževac i Valjevo, gde duže vreme ljudi štrajkuju, odnosno rade pod okolnostima koje podrazumevaju smanjenu aktivnost i da je dogovoreno da se u roku od 15 dana sagledaju problemi.\nZahtev za izručenje Vučurevića u Šapcu\nDirektor Polja D: Radilo se 24 sata


Strogi uslovi za dozvolu za oružje, ali se ne zna broj ilegalaca - 09.08.2019, Sputnik Srbija\nStrogi uslovi za dozvolu za oružje, ali se ne zna broj ilegalaca\nNajnovije četvorostruko ubistvo u selu Vratna kod Negotina nametnulo je pitanje — ko uopšte ima pravo da dođe u posed vatrenog oružja i kakve uslove mora za to... 09.08.2019, Sputnik Srbija\n20:16 09.08.2019 (Osveženo: 20:31 09.08.2019)\n© Fotolia / IpopbaČovek sa pištoljem\nNajnovije četvorostruko ubistvo u selu Vratna kod Negotina nametnulo je pitanje — ko uopšte ima pravo da dođe u posed vatrenog oružja i kakve uslove mora za to da ispuni.\n„Legalno da nosi oružje može jako mali broj ljudi, ali se ne zna broj ilegalaca. Prvi preduslov za dobijanje dozvole za posedovanje, ali i one za nošenje oružja, je da je građanin punoletan, zdravstveno sposoban i neosuđivan“, ukazuje profesor Fakulteta bezbednosti Mladen Milošević.\nČetvorostruko ubistvo kod Negotina\n9 Avgust 2019, 17:34\nTi uslovi su regulisani Zakonom o oružju i municiji i, kako napominje ovaj profesor krivičnog prava, treba praviti razliku između dozvole za nabavljanje i posedovanje oružja od dozvole za nošenje oružja.\n„Po našim propisima je prilično teško dobiti dozvolu za nošenje oružja. Morate da dokažete MUP-u, koji po diskrecionoj osnovi može da vam dodeli tu dozvolu, da vam je na neki način lična bezbednost ugrožena, tako da relativno mali broj ljudi ima dozvolu za nošenje oružja“, ukazuje sagovornik Sputnjika.\nZakon nalaže da za dobijanje te dozvole lice mora da „učini verovatnim da mu je lična bezbednost bitno ugrožena ili bi mogla biti ugrožena u tolikoj meri da je za njegovu bezbednost neophodno nošenje oružja“.\n„Dozvolu za nošenje oružja rešenjem odobrava direktor policije ili policijski službenik koga on ovlasti“, napominje Milošević.\nCC0 / pixabay / U Srbiji retko ko ima dozvolu za nošenje oružja\nU Srbiji retko ko ima dozvolu za nošenje oružja\nOn, međutim, nije mogao da precizira o kom se broju dozvola za nošenje oružja radi, o čemu evidenciju ima MUP, ali je naglasio da većina ljudi, koji u skladu sa zakonom imaju oružje za ličnu bezbednost, to oružje mogu da poseduju samo kod kuće. Čak i ako ga, na primer, nosi na strelište radi treninga, mora to da čini odvojeno od municije.\n„Zaista, retko ko ima dozvolu za nošenje“, podvlači profesor Fakulteta bezbednosti. On zato sumnja da je lice koje je danas počinilo četvorostruko ubistvo na imanju u selu Vratna kod Negotina imalo dozvolu za nošenje oružja.\n4 Avgust 2019, 22:07\nMožda je, kaže, imalo dozvolu za posedovanje oružja u kući, jer da biste uopšte nabavili oružje morate da dobijete takvu dozvolu.\n„Zato morate da obavite zdravstvene preglede. Strogi su uslovi propisani zakonom, tako da vam MUP izda dozvolu tek nakon što dokažete da ste ispunili sve uslove. Postoje i ovlašćene zdravstvene ustanove koje obavljaju preglede lica kao što su, recimo, pregledi za profesionalnu vozačku dozvolu, uključujući i oftamologa i psihologa i psihijatra. Imate čitav set lekarskih pregleda“, napominje sagovornik Sputnjika.\nBez te nabavne dozvole za posedovanje oružja niko ne može da kupi pištolj ili bilo koje oružje, podvlači Milošević, ocenivši da uslovi za nabavljanje i držanje oružja kod nas nisu ni suviše laki, ni suviše teški, i da su u evropskim okvirima.\n„Srbija ne odstupa previše od evropskog proseka po tome koliko oružja ima u legalnom posedu građana. Samo se pretpostavlja da možda ima više oružja u nelegalnom posedu, s tim što niko tu cifru ne može pouzdano da zna. Bilo ga je mnogo više devedesetih godina, a taj broj se sigurno značajno smanjio, ali opet ne možemo imati jasnu predstavu koliko. Ima različitih procena koje odudaraju jedna od druge“, zaključuje na kraju razgovora za Sputnjik profesor Milošević.


Jasikevičijus: Preuzimam odgovornost za poraz - SPORTSKI ŽURNAL\nNa poluvremenu Barselona je vodila sa 45:34, da bi u nastavku Real preokrenuo\nTrener košarkaša Barselone Šarunas Jasikevičijus čestitao je Real Madridu na pobedi u polufinalu Evrolige, uz ocenu da je posle poraza trener uvek najodgovorniji.\n- Čestitam košarkašima Reala na pobedi. Sa naše strane nedostajala je pažnja na detalje, mnoge stvari smo planirali da uradimo, ali nismo. Bilo je teško razumeti da trener na fajnal-foru na poluvremenu ima 11 poena prednosti i kaže igračima da ne igramo dobro, a to je upravo to što sam govorio - rekao je Jasikevičijus na konferenciji za novinare.\nReal Madrid je u drugom polufinalu Evrolige savladao Barselonu sa 86:83.\nNa poluvremenu Barselona je vodila sa 45:34, da bi u nastavku Real preokrenuo.\n- Kada izgubite ovako uvek je trener najodgovorniji... Sve govori podatak da smo primili 52 poena u drugom delu - dodao je on.\nU subotu će za treće mesto od 16.00 igrati Barselona i Olimpijakos, dok će se tri sata kasnije u finalu sastati Real Madrid i Efes.


“1 od 5 miliona”: Dijalog DA, još jedna predstava NE – Gerila\nGerila > Politika > “1 od 5 miliona”: Dijalog DA, još jedna predstava NE\nobjavljeno na Oct. 15, 2020 u 6:25 pm\n“Budući da se u javnosti uveliko najavljuje ‘nastavak dijaloga vlasti i opozicije’, javno pitamo kad je to uopšte bio sproveden dijalog pa sad čekamo nastavak”, navodi Pokret “1 od 5 miliona”.\n“1 od 5 miliona” poručuje da ukoliko najavljivači “nastavka” misle na prošlogodišnje okrugle stolove na Fakultetu političkih nauka, onda bi morali da znaju da je to bila čista simulacija demokratičnosti, te da bi pristajanje na još jednu takvu farsu, i to ponovo iza očiju javnosti, značilo direktno asistiranje režimu i njegovim saradnicima u još jednoj prevari naroda.\n“Upravo na primeru prošlogodišnjeg kvazi dijaloga, na kojem je vlast – rekorder u lažnim obećanjima – ponovo obećala svašta a ispunila ništa, inicijatorima dijaloga predlažemo šta raditi kako bi se izbegao tadašnji debakl:\nTreće, u dijalog uključiti javnost. Nije pošteno prema narodu Srbije da o sudbini zemlje pregovara i dogovara bilo koji pojedinac iza zatvorenih vrata, a da narod o tome saznaje iz mahom cenzurisanih izjava za medije. U tom smislu, uslov za dijalog mora biti i otvaranje RTS-a, odnosno organizovanje debatnih emisija između svake runde dijaloga u kojima bi učesnici sučelili stavove i javnosti predstavili ono o čemu se razgovaralo za okruglim stolom. To, naposletku, i jeste dužnost Javnog servisa”, navodi se u saopštenju Pokreta.\nPokret “1 od 5 miliona” ističe i dasve vreme tokom svog postojanja poziva na dijalog svih društvenih činioca, iako su “svesni da je teško voditi bili kakve razgovore sa onima koji lažu, progone političke neistomišljenike, štite palikuće, seksualne napasnike i druge kriminalce u svojim redovima”.\n“Zato i napominjemo važnost monitoringa i utvrđivanja posledica za neispunjavanje onoga što se utvrdi kao rezultat dijaloga. Takođe, pozivamo RTS da u jeku najava mogućih međustranačkih razgovora počne da prati trendove i da se konačno oproba u ovom do sada stranom mu žanru – dijalogu. Sigurni smo da tamo sede neki znalci i da će umeti bar u TV studiju da pokažu kako se organizuje dijalog predstavnika vlasti i opozicije”, zaključuje se u saopštenju Pokreta “1 od 5 miliona”.


Sjedište operativne grupe za borbu protiv terorizma bit će u zgradi SIPA-e\n/ Plus / Društvo / Sjedište operativne grupe za borbu protiv terorizma bit će u zgradi SIPA-e\n08.06.2016. u 12:03\nU Tužiteljstvu Bosne i Hercegovine održan je sastanak glavnog tužitelja Gorana Salihovića, direktora Državne agencije za istrage i zaštitu-SIPA Perice Stanića i ministra sigurnosti Dragana Mektića.\nRazgovarano je o aktivnostima koje se provode u borbi protiv terorizma, organiziranog kriminala i korupcije. Dogovoreno je da se što prije intenzivira rad Operativne grupe za borbu protiv terorizma, a direktor SIPA-e će osigurati prostorije i kapacitete za rad grupe u okviru zgrade te agencije.\nSudionici sastanka pozitivno su ocijenili napredak u borbi protiv terorizma, koji je pohvaljen i u izvještaju State Departmenta, te istakli da se nastavljaju aktivnosti u formiranju i jačanju kapaciteta za borbu protiv terorizma i spriječavanju aktivnosti koje imaju veze s terorizmom.\n“U Bosni i Hercegovini, se do kraja godine očekuje niz aktivnosti u borbi protiv organiziranog krminala, terorizma i korupcije, a s obzirom na dešavanja na ratištima Sirije i Iraka, povećana je pozornost agencija za provođenje zakona, u segmentu praćenja i kaznenog procesuiranja državljana BiH, koji su sudjelovali na stranim ratišitima”, saopćeno je iz Tužilaštva BiH.\nNa sastanku je istaknuto da je suradnja agencija za provođenje zakona na izuzetno visokom nivou i da je rad agencija u najvećem intenzitetu i frekvenciji aktivnosti u posljednjih nekoliko godina.


Sanski Most: Metodom “zaljubljeni mladić” odvodili djevojke iz BiH i uvlačili ih u prostituciju — Radio Velkaton : Radio Velkaton\n2. Decembra. 2014. USK, Vijesti\nSanski Most: Metodom “zaljubljeni mladić” odvodili djevojke iz BiH i uvlačili ih u prostituciju\nMeđunarodna policijska akcija “Ezel” s 900 policajaca, koja je sprovedena na području BiH, Austrije i Njemačke, zadala je težak udarac organizovanoj kriminalnoj grupi, koja se bavila trgovinom ljudi i prostitucijom.\nKako “Nezavisne” saznaju, u sklopu ove akcije pripadnici Državne agencije za istrage i zaštitu BiH (SIPA) pretresli su kuću Armina Ćuluma u Sanskom Mostu, a kojeg sumnjiče da je pripadnik ove kriminalne grupe.\n“Prilikom pretresa, policija Ćuluma nije zatekla kod kuće. On je lice iz kriminalnog miljea, a za njim je njemačka policija prije više godina raspisala međunarodnu potjernicu zbog organizovanog kriminala i utaje poreza”, kazao je izvor “Nezavisnih”, dodajući da je Ćulum tada izbjegao hapšenje i došao u Sanski Most, gdje je kupio kuću te se posvetio ugostiteljskom poslu.\nIz SIPA su saopštili da su tokom pretresa privremeno oduzeti predmeti koji mogu poslužiti kao dokaz u daljem postupku te će biti dostavljeni Sudu BiH na dalje postupanje.\nKada je u pitanju Njemačka, tamošnje policijske snage u nedjelju su upale u četiri velika bordela, pet poslovnih prostora, 28 stanova i 14 vozila. Kako pišu tamošnji mediji, uhapšena su tri muškarca i dvije žene starosti od 21 do 49 godina. Policija je takođe zaplijenila novac, računare, hard diskove, poslovne knjige i jedan pištolj.\nUhapšeni su bili uključeni u uvlačenje žena mlađih od 21 godinu u prostituciju koristeći takozvanu metodu – zaljubljeni mladić. Metoda se sastoji od toga da su mladići iz ove kriminalne grupe birali djevojke iz siromašnih zemalja, među kojima je i BiH, da bi sa njima započinjali ljubavne veze, obećavajući im brak.\nZatim bi, kada se djevojka zaljubi, praveći se da je izvlači iz finansijskih problema, gurnuo u prostituciju. Takođe su prijetili nasiljem da bi natjerali mlade žene da se nastave prodavati za seks. Kada ove metode nisu davale rezultat, mnoge djevojke su, od kojih su većina mlađe od 21 godine, silom tjerane da se prostituišu.\nNjemački mediji javljaju da se među petnaestoricom osumnjičenih za regrutovanje mladih djevojaka, koji pripadaju neformalnoj kvazi-rokerskoj grupi “United Tribunes”, nalaze i državljani BiH.


DAČIĆ U VAŠINGTONU: Na Kosovu su ugroženi svi elementi opstanka srpske zajednice | Ekspres.net\n“Posebno od juna 1999. godine, ugroženi su gotovo svi elementi opstanka srpske zajednice – ljudi, materijalna i nematerijalna kulturna baština, crkve i manastiri, uz uništavanje i druge vidove devastacije verskih, kulturnih, istorijskih tragova slovenstva i pravoslavlja, uključujući verbalne i fizičke napade, pa i ubistva sveštenika Srpske pravoslavne crkve”, naveo je Dačić.\n“Stanje prava na veroispovest srpskog stanovništva u ovim okolnostima direktno zavisi od sredine u kojoj se verski objekat nalazi”, kaže on.\nPrvi potpredsednik @SerbianGov i ministar spoljnih poslova Ivica #Dačić 🇷🇸 na Ministarskoj #konferencija o unapređenju verskih sloboda #IRFMinisterial (#Vašington 🇺🇸) sa kolegama iz #Mađarska 🇭🇺, #Slovačka 🇸🇰 i #Jermenija 🇦🇲 pic.twitter.com/GoIJ3gGTKD\n“Mora se shvatiti da objekti SPC na KiM nisu muzeji, niti spomenici – oni su deo koncepta žive crkve, koja je uvek dostupna i na usluzi vernicima, hramom, sveštenstvom i monaštvom. Isto tako, posete raseljenog srpskog stanovništva svojim crkvama i manastirima ne smeju se smatrati hodočašćem. To nisu posete stranaca, već dolasci vernika da se pomole, da zapale sveće, da obiđu grobove svojih predaka i bližnjih”, navodi Dačić.\nNaveo je i da poslednji izveštaj Stejt Departmenta o religijskim slobodama na Kosovu potvrđuje kršenja prava vernika Srpske pravoslavne crkve.\n“Zbog svega navedenog je za unapređenje verskih sloboda u pokrajini potrebno promeniti pristup i odustati od dvostrukih standarda, negiranja, minimiziranja i relativizovanja kontinuirane diskriminacije od strane većinske zajednice i njenih institucija, što bi trebalo da prate sistematski napori za oživotvorenje prava da Srbi na Kosovu i Metohiji slobodno i neometano ispovedaju svoju veru”, kaže Dačić.\nOn je u istakao snažnu potrebu za reafirmisanjem međunarodnih standarda u vezi sa verskim slobodama. Dačić je, u ime Srbije, izrazio solidarnost sa porukama protiv verski motivisane netrpeljivosti, netolerancije i diskriminacije po svim osnovama, uključujući versku opredeljenost, kao i poruku protiv nasilja i govora mržnje.\n“Naša obaveza je da reagujemo na nepoštovanje verskih prava, ali moramo uvek imati u vidu kompleksnost svake pojedine situacije i svakom od pitanja pristupati pažljivo i odmereno, uvek vođeni premisom da je zajednički cilj postizanje najboljeg i održivog rešenja za ostvarenje ljudskih prava svake posebne verske grupe”, istakao je Dačić.\nImajući u vidu da je najveći broj građana pravoslavne hrišćanske veroispovesti, želim da istaknem da je ova godina za Srpsku pravoslavnu crkvu od posebnog značaja, upravo zato što baš u njoj obeležava 800 godina svoje autokefalnosti, podsetio je on. Istakao je da je Srbija u punoj meri posvećena realizaciji slobode vere i uverenja u svim domenima života.\nTags ivica dacicPećka patrijaršijaSrbi na KosovuVisoki Dečani\nKoalicija SPS – JS započela kampanju u Novom Sadu Dačić: U Berlinu neće biti rešenja o Kosovu, jer Srbija ne popušta pod pritiscima Dačić: Nepravedno je da Srbi budu jedini narod obeležen kao genocidan Jeremić: Dačićev nastup jedan od boljih u UN, ali je važnije ono što nije rekao


Prva godina primene pokazala da Zakon o besplatnoj pravnoj pomoći onemogućava jednak pristup pravdi za najugroženije\nčetvrtak, 18. februar 2021.\nBeograd, 18. februara 2021. godine, udruženja A 11 – Inicijativa za ekonomska i socijalna prava i Praxis predstavila su izveštaje o primeni Zakona o besplatnoj pravnoj pomoći iz ugla lica u riziku od apatridije i interno raseljenih lica u Srbiji. Izveštaj Inicijative A 11 se fokusirao na primenu Zakona o besplatnoj pravnoj pomoći iz ugla interno raseljenih lica, dok se izveštaj Praxisa bavi pitanjem primene ovog zakona iz ugla lica u riziku od apatridije. Iako su se bavili istraživanjem sprovođenja zakona za dve različite kategorije građana i građanki, oba izveštaja kao zaključke ističu velike izazove sa kojima se suočavaju najugroženiji u pokušajima ostvarivanja prava na besplatnu pravnu pomoć.\nIstraživanje koje je sproveo Praxis pokazalo je da je samo 32% opština i gradova formiralo službu za besplatnu pravnu pomoć, a da u 18% jedinica lokalne samouprave nije podnet ni jedan zahtev za besplatnu pravnu pomoć, dok u 32% nije podneto više od 10 zahteva za godinu dana. Takođe je problematična činjenica da u dve trećine jedinica lokalne samouprave osobe koje odlučuju o zahtevima istovremeno i pružaju besplatnu pravnu pomoć.\nKako ističe Milan Radojev, pravni koordinator u Praxisu, izuzetno mali broj lica u riziku od apatridije uspeo je da dobije besplatnu pravnu pomoć na način koji je predviđen Zakonom. On je posebno naglasio da ovi građani skoro nikada nisu uspeli da samostalno ostvare pravo na besplatnu pravnu pomoć, već im je pomoć odobrena tek nakon što su im pravnici Praxisa u tome pomagali.\n„Lica u riziku od apatridije, spadaju među najranjivije grupe u društvu. Nedostatak dokumenata im onemogućava pristup drugim osnovnim pravima, a ovde govorimo o licima koja ionako žive u dubokom siromaštvu. Ovo su lica niskog nivoa obrazovanja, pravno neuka, često ni sama ne znaju koja vrsta pomoći im je potrebna. Ako ne mogu da dobiju besplatnu pravnu pomoć kako bi dobila lična dokumenta, onda su u beznadežnom položaju“, navodi Marijana Luković, izvršna direktorka Praxisa.\nSa druge strane, istraživanje Inicijative A 11 ukazuje na nepristupačnost sistema besplatne pravne pomoći najugroženijim interno raseljenim licima. Osobe koje spadaju u posebno ugrožene grupe, koje su učestvovale u istraživanju, navode da nisu adekvatno informisane o načinu na koji koji mogu da pristupe besplatnoj pravnoj pomoći, da procedure nisu pristupačne i transparentne, kao i da njihovi zahtevi često bivaju odbijeni usmenim putem.\nPored toga, kao poseban problem koji otežava pristup pravnoj pomoći, ističe se da je obrazac zahteva za odobravanje besplatne pravne pomoći nedovoljno jasan, te da nije usklađen sa potrebama i stepenom obrazovanja nekih od najugroženijih građana. Studije slučaja koje su predstavljene ukazuju na nezakonitost u radu službi za besplatnu pravnu pomoć, kao i na nedovoljno jasne procedure i ukupnu nepristupačnost besplatne pravne pomoći najugroženijima.\nImajući u vidu nedostatke koje je primena Zakona o besplatnoj pravnoj pomoći donela najugroženijim građanima, kao i činjenicu da su Zakonom udruženja građana koja su specijalizovana za pružanje besplatne pravne pomoći praktično isključena iz mogućnosti pružanja besplatne pravne pomoći, na predstavljanju izveštaja postavljeno je i pitanje da li je neophodno pristupiti izmenama Zakona i unapređenju njegove opredeljenosti za omogućavanje pristupa pravdi onim građanima i građankama koji su najugroženiji. Uz to, informativne kampanje o pravima koja građani imaju u sistemu besplatne pravne pomoći, kao i obuka zaposlenih koji se bave pružanjem besplatne pravne pomoći, pokazuju se kao neophodni koraci za unapređenje besplatne pravne pomoći za najugroženije.\nIzveštaj Praxisa možete pogledati: OVDE\nPročitano 960 puta\nDečji, rani i prinudni brakovi u Srbiji - propisi, reakcija i prevencija


Priče sa Erazmus+ projekata – “Green line of reconnection” – Fondacija Tempus\nPriče sa Erazmus+ projekata – “Green line of reconnection”\nProjekat koji Vam predstavljamo je Erazmus+ projekat – kolaborativno partnerstvo na kome je koordinator planinarski klub Tara. “Green line of reconnection” je projekat čiji je cilj unapređenje saradnje planinarskih klubova na Balkanu kroz poboljšanu mobilnost, komunikaciju i razmene dobre prakse među volonterima, planinskim vodičima i drugim sportskim stručnjacima.\nPročitajte u nastavku više o stečenim znanjima i iskustvima iz ugla učesnika projekta.\n“Green line of reconnection – GLOR” se oslanja na regionalni projekat VIA DINARICA, čiji je slogan „Connecting Naturally“ upravo i ideja za lakše postizanje postavljenog cilja. Tako je projekat tematski vezan za Zelenu rutu Via Dinarica koja prolazi kroz sve tri partnerske zemlje Sloveniju, Hrvatsku I Srbiju. Nosilac projekta je Planinarski klub TARA iz Bajine Bašte, a partneri su Planinarsko društvo ŽELJEZNIČAR iz Gospića, Hrvatska i Kolesarsko-pohodniško društvo HEJ, GREMO NAPREJ iz Maribora, Slovenija.\nOkosnicu projekta čine tri velika višednevna transnacionalna sastanka, na kojima se uči o istoriji planinarstva zemlje domaćina, planinama i zaštićenim područjima u blizini, Via Dinarica stazi, korišćenju novih tehnologija u planinarstvu i tome slično. Prema našem mišljenju, najbitniji deo sastanka je onaj koji se odvija u prirodi, jer se tu postiže najbolja interakcija učesnika koja pomaže da se ljudi zaista upoznaju. Na terenu se zajednički, u mešovitim grupama radi na markiranju delova Via Dinarica rute, organizuju klasične planinarske akcije do atraktivnih vrhova i vidikovaca i praktikuju druge aktivnosti kao što su alpinističko-tehničke discipline, kajaking i biciklizam.\nSve tri organizacije su prvi put deo Erazmus+ projekta, a već postoje planovi o budućoj saradnji.\nPlaninarski klub TARA, kao nosilac projekta, je nakon odobrenja GLOR projekta, proširio tim ljudi koji se bavi prijavljivanjem i realizacijom Erazmus+ projekata, pa smo tako od početka ove godine krenuli sa realizacijom još jednog projekta, malog kolaborativnog partnerstva SHE LEADS i postali deo partnerstva od 10 evropskih organizacija na realizaciji SEE projekta.\nIskustva su izuzetna. Pokazalo se da smo izabrali odgovarajuće partnere koji ulažu veliki trud i navedene sastanke organizuju uz veliko zalaganje volontera iz svojih klubova. Ono što je najbitnije, realizacijom se jasno pokazuje da se direktnom komunikacijom i zajedničkim radom na istoj kreativnoj temi brišu predrasude, padaju nacionalne barijere i rađaju nove ideje. Na upravo završenom sastanku u Srbiji, zajednički zaključak učesnika je bio da bi dobar duh ovog projekta trebalo proširiti na što više balkanskih planinarskih klubova, a sami partneri već planiraju zajedničke planinarske poduhvate i druženja širom Evrope. Od izuzetnog je značaja što smo se praktično upoznali sa svim tehničkim i finansijskim procedurama neophodnim za uspešnu realizaciju Erazmus+ projekta što nam u velikoj meri olakšava rad na novim projektima.\nDa li ste se susreli sa nekim izazovima tokom sprovođenja projekta?\nBilo je izuzetno izazovno susresti se sa problemom pandemije na prvom Erazmus+ projektu kojim smo koordinisali. Pandemija je u značajnoj meri poremetila dinamiku projekta, te je po originalnom planu održan samo kick-off sastanak projektnog tima u Hrvatskoj. U prvim mesecima pandemije smo pratili situaciju, odgodili veliki sastanak u Srbiji, a zatim i zatražili amandman ugovora za produženje roka realizacije sa novim kalendarom projektnih aktivnosti. Fleksibilnost budžetiranja ove vrste projekata i odlučnost partnera da se i u ovogodišnjim kompleksnim uslovima sve predviđene aktivnosti realizuju omogućila je da se sastanci po novom planu održe bez obzira na kompleksnost testiranja pri ulasku drugu i povratku svoju zemlju. Nadamo se da će situacija sa pandemijom ostati dovoljno stabilna do početka septembra kada je planiran veliki sastanak u Sloveniji.\nMoram pohvaliti projektne savetnike iz Brisela koji su imali razumevanja za probleme i bili veoma predusretljivi kada su naši zahtevi u pitanju.


Autoput Banjaluka-Beograd i aerodrom Trebinje strateški ciljevi Srpske i Srbije – ASinfo Portal\nBANJALUKA – Ministar saobraćaja i veza Republike Srpske Nedeljko Ćorić izjavio je da je intencija Republike Srpske da do 2025. godine bude završena dionica auto-puta od Bijeljine do Rače, te da sljedeće godine počne gradnja aerodroma u Trebinju.\n“Kada je u pitanju dinamika izgradnje auto-puta, raduje me opredijeljenost Vlade Srbije da u punom kapacitetu finansira izgradnju dionice Rača-Bijeljina. Riječ je o dionici dugoj 20 kilometara, čija je procijenjena vrijednost 134 miliona evra“, istakao je Ćorić.\n“Ono što me raduje jeste da dinamika izgradnje samog mosta na rijeci Savi ide u skladu sa planovima i sigurno je da će to biti završena već sredinom sljedeće godine“, napomenuo je resorni ministar.\n“Mislim da će u narednih sedam dana krenuti izgradnja na toj dionici. Drugo najvažnije gradilište u ovom trenutku je most u Gradišci i raduje nas da je taj posao pri kraju. Prema informacijama koje imam, oko 60 odsto radova na mostu je završeno. Do maja 2022. godine imaćemo most koji će biti u funkciji“, poručio je Ćorić.\n“Oko 75 odsto saobraćaja koji se odnosi na prevoz putnika je zaustavljen, a tri mjeseca je čak bila obustavljena i redovna linija Banjaluka-Beograd. Ono što nas raduje jeste da smo u ovoj godini potpisali još jedan ugovor sa velikom svjetskom korporacijom `Viz er`, koja će otovoriti pet novih linija iz Banjaluke, dok `Rajan er` već definiše dvije nove linije“, naglasio je Ćorić.\n“Mislim da je to dostižan cilj, ali on zahtijeva predan rad ne samo menadžmenta ovog preduzeća, već svih organa koji na bilo koji način mogu da doprinesu boljem statusu Aerodroma Banjaluka, a i samom prometu roba i putnika“, rekao je Ćorić.\n“To je ogroman posao koji se ne vidi u ovom trenutku, ali mora da se zaokruži da bismo došli do konačnih ciljeva“, napomenuo je Ćorić.\n“Kako sam informisan, Savjet ministara je obezbijedio sredstva za izgradnju mosta na Tari, za koji će dio sredstava morati da obezbijedi i Crna Gora, kao i za izgradnju samog graničnog prelaza. U junu predstoji potpisivanje sporazuma između BiH i Crne Gore oko definisanja načina izbora najpovoljnijeg ponuđača“, pojasnio je Ćorić.\n“Time ćemo napasti tu dionicu koja zaista predstavlja problem ne samo za ljude koji žive u Foči, već uopšte problem komunikacije između Sarajeva i Podgorice“, istakao je Ćorić.\n“Naš cilj je da stvorimo zdravo preduzeće, koje će biti tržišno orjentisano, koje će moći da zadovoljni potrebe i privrede i stanovništva, ali i potrebe radnika. Proces restruktuiranje ide u dobrom smjeru, što je u svojim izvještajima potvrdila i Svjetska banka“, naglasio je Ćorić.\n“Ono što se u značajnoj mjeri mora poboljšati jeste kvalitet izvedenih radova i rad nadzornih organa. Ministarstvo neće dozvoliti da bilo ko, na bilo koji način, ne radi ono što je definisano projektnim zadatkom“, rekao je Ćorić. Srna\nTagovi: aerodrom trebinjeAutoput Banjaluka-Beogradnedeljko coric


Proglašeni dobitnici nagrada FIPRESCI i „Aleksandar Petković Petko" za najbolji snimateljski rad ~ Lips & Heels\nProglašeni dobitnici nagrada FIPRESCI i „Aleksandar Petković Petko” za najbolji snimateljski rad\nU petak 30. novembra, u prostorijama Kombank dvorane održana je konferencija za medije u okviru Festivala autorskog filma. Konferenciju je moderirao Petar Mitrić, a predstavljene su neke od nagrada koje će biti dodeljene na ovogodišnjem izdanju festivala.\nPublici se prvi obratio Miloš Spasojević, ispred Udruženja filmskih umetnika Srbije, kao član žirija koji dodeljuje nagradu „Aleksandar Petković Petko“ za najbolji snimateljski rad. Žiri su činili još i Tomislav Gavrić i Predrag Popović. Spasojević je istakao važnost ove nagrade s obzirom na to da se dodeljuje za jedan od ključnih aspekata filma, a inače ne postoji mnogo mogućnosti za ovakvo priznanje na drugim festivalima u Srbiji. Nagrada se dodeljuje Ivanu Markoviću, direktoru fotografije filma „Ti imaš noć“. Žiri je kao obrazloženje naveo da je Marković snimateljskom veštinom doprineo snažnom i dubokom utisku filma i dao mu ujednačen i poseban filmski stilski oblik.\nIspred žirija filmske kritike FIPRESCI Srbija, publici se obratio Dušan Cicvara. Žiri su takođe činili Milan Špiček (predsednik žirija) i Vladimir Džudović. Specijalna nagrada Slobodan Novaković dodeljuje se filmu „Granica“ Alija Abasija. Ovaj film na efektan način spaja mit o trolovima i realnost baveći se opstankom neprilagođenih u skandinavskim društvima socijalnog blagostanja. Glavna nagrada Slobodan Novaković dodeljuje se filmu „Kradljivci“ Koreede Hirokazua koji je otvorio ovogodišnji Festival autorskog filma. Žiri u obrazloženju navodi da Hirokazu u „Kradljivcima“ od prve do poslednje sekvence hirurški precizno pokazuje šta se sve može dogoditi kada se unutar jedne, samo na prvi pogled srećne porodice otvori Pandorina kutija.\nPublici se naposletku obratio i profesor Vlada Petrić koji dodeljuje nagradu Slavko Vorkapić u iznosu od 2000 dolara za najsinematičniju sekvencu. Nagrađeni film će biti predstavljen večeras na zatvaranju festivala, a profesor Petrić je izjavio da se nagrađuje suština filma, odnosno ono što ne možete videti ni u jednoj drugoj umetnosti.\nNa večerašnjem svečanom zatvaranju Festivala biće proglašeni dobitnici nagrada pratećih programa, kao i glavne nagrade, Grand Prix „Aleksandar Saša Petrović” za najbolji film.\nU subotu 1. decembra biće prikazani filmovi sa festivala u okviru Festivala autorskog filma na bis.\nPrevious Kristi Puju, specijalni gost konferencije za medije u okviru Festivala autorskog filma\nNext Laureati 24. Festivala autorskog filma


Sem Fabrici: Srbija sve bliža Evropskoj uniji\n14.02.2018. 09:51h 14.02.2018. 09:51h\nNama je drago da možemo da pomognemo običnim građanima u Srbiji, njihovom svakodnevnom životu, kazao je Fabrici\nSrbija se sve više približava danu kada će postati deo porodice Evropske unije, izjavio je juče šef Delegacije Evropske unije u Srbiji Sem Fabrici.\nOn je prilikom posete Aleksincu, što je bila prva poseta nekog ambasadora EU toj opštini, pozvao lokalnu vlast da pripremi nove projekte za finansiranje, s obzirom na to da u martu startuje veliki projekat „EU Pro“.\n- Nama je drago da možemo da pomognemo običnim građanima u Srbiji, njihovom svakodnevnom životu - kazao je Fabrici i dodao da se trudi da što više upozna Srbiju.\nPredsednik opštine Aleksinac Nenad Stanković je kazao da ta opština ima izuzetnu saradnju sa EU i programom Evropski progres, kao i da su dosad realizovali 22 projekta vrednosti 427.000 evra.\nFabrici je u Aleksincu posetio dve preduzetnice koje su uz pomoć EU i vlade Švajcarske pokrenule svoje poslovanje - Maju Ostojić, koja vodi stomatološku ordinaciju, i Biljanu Đokić, vlasnicu poliklinke „Natus“.


EP izabrao Verhofštata za predsedavajućeg Konferencijom o budućnosti Evrope - European Western Balkans\nAutor EWB 17. 01. 2020. 17. 01. 2020.\nGaj Verhofstat; Foto: Democrats.eu\nSTRAZBUR – Bivši belgijski premijer i poslanik Evropskog parlamenta ispred partije ALDE Gaj Verhofštat biće predsedavajući Konferencijom o budućnosti Evrope, objavljeno je nakon sporazuma između tri najveće političke grupacije u Evropskom parlamentu, prenosi briselski Politiko.\nEvropska narodna partija (EPP), Socijalisti i demokrate (S&D) i Liberali (ALDE) postigli su dogovor o trojci koja bi vodila Konferenciju. Kako je navedeno, uloga predsedavajućeg bi bila da koordiniše i usmerava plenarne sednice i Izvršno veće Konferencije.\nManfred Veber ispred EPP-a biće zadužen za sadržajni rad Konferencije, dok će Socijalisti voditi računa o odnosima sa građanima jer je Evropski parlament istakao da bi voleo da građani EU igraju veću ulogu u tom procesu, kroz organizovanje tzv. agora na kojima bi učestvovalo između 200 i 300 ljudi iz država članica.\nEvropski parlament svojom rezolucijom predložio je da i zemlje kandidati uzmu učešća u radu Konferencije o budućnosti Evrope. Prošlog meseca Evropski savet razmotrio je ideju o ovoj Konferenciji koja počinje 2020. i završava se 2022. Savet je zatražio od hrvatskog predsedništva Saveta EU da radi na utvrđivanju stava Saveta o sadržaju, obimu, sastavu i funkcionisanju takve konferencije i da na osnovu toga sarađuje sa Evropskim parlamentom i Komisijom.\nALDEEPPGaj VerhofstadKonferencija o budućnosti EvropeManfred VeberS&D\nCRTA: Rezultati dijaloga ograničeni, mediji i pritisci na birače i dalje problem


Rama prekršio protokol, Vučić nije dozvolio ponižavanje Srbije | Zvornik Danas\non: 10. новембра 2014 In: Ex-Yu, naslovna, VIJESTI\nBEOGRAD – Albanski premijer Edi Rama prekršio je danas protokol posjete Beogradu pominjući Kosovo i zloupotrebio povjerenje domaćina srpskog premijera Aleksandra Vučića koji je uzvratio da nikome neće dozvoliti da ponižava Srbiju.\n„Stvar Kosova i Metohije je gotova i ono je nezavisno“, izjavio je Rama u govoru na zajedničkoj konferenciji za novinare, a Vučić je prokomentarisao da ne zna kakve veze Rama ima sa Kosovom.\nVučić je rekao da je iznenađen provokacijom u govoru albanskog premijera, koju, kako je rekao, nije očekivao.\n„Neću da dozvolim i moj posao je da nikome ne dozvolim da ponižava Srbiju u Beogradu. KiM je deo Srbije, po Ustavu Srbije i nikakve veze sa Albanijom nije imalo i neće imati“, izjavio je Vučić.\nDodajući da mu je žao zbog tog incidenta, odnosno zbog toga što je Rama i ovu priliku iskoristio da govori o temi koja nije dogovorena, Vučić je poručio da će uprkos tome nastaviti razgovore s albanskim premijerom.\nVučić je istakao nakon razgovora sa albanskim kolegom Edijem Ramom da njihovi razgovori u četiri oka, koji su trajali duže od predviđenog vremena, nisu bili nimalo laki ali da je uvjeren da zajednički problemi mogu da budu rješavani.\nVučić je zahvalio Rami na tome što je prihvatio njegov poziv i došao u Beograd.\n„Ova poseta obeležava novi početak i zašta se nadam da će pragamatičan odnos Srbije i Albanije biti fokusiran na napredak ne samo naših međusobnih političkih i ekonomskih odnosa već za napredak odnosa u celom regionu“, rekao je Vučić.\nOcijenjujući posjetu albanskog premijera, prvu poslije 68 godina, kao dobru vijest ne samo za Srbiju i Albaniju, premijer je rekao da problemi ne mogu da se rješavaju drugačije sem razgovorima.\nPremijeri su dogovorili da se sačini sporazum koji će građanima dvije zemlje omogućiti prelazak granice samo sa ličnim kartama.\nŽelimo, rekao je premijer Vučić, da naše manjine, srpska u Albaniji i albanska u Srbiji, budu most naše saradnje i želimo da zajedno pred Evropsku uniju izađeno sa važnim infrastrukturnim projektima.\nPremijer Vučić je rekao da je u razgovoru bilo riječi o saradnji mladih, ali i o ekonomskoj saradnji dvije zemlje.\n„Mi želmo da naši investitori posećuju Albaniju ne samo u oblasti energetike već i drugim oblastima, u svim gde mislimo da je to od obostranog interesa“, kazao je premijer.\nU razgovoru je, kako je naveo, posebno apostrofiran projekat pruge Beograd -Tirana za koju je rekao da ćemo lakše dobiti podršku EU ako zajedno izađemo i insistriramo na tom projektu.\nPremijer Srbije je rekao da zna da je danas neuporedivo lakše i u Srbiji i u Albaniji izazivati šovinističke ili nacionalističke tenzije i izgovarati najteže riječi kako bi se dobijali politički poeni.\nPoručio je u svoje ime da nije izabran da daje demagoške i neke druge izjave koje bi bile popularne već da brine o budućnosti Srbije i njenom razvitku i dodao da je ponosan što se danas okreće nova stranica u odnosima dvije zemlje i na zajedničkom putu ka EU.\nAlbanski premijer Edi Rama doputovao je jutros u zvaničnu posjetu Beogradu, što je prva posjeta albanskog državnika nakon 68 godina, kada je u u posjeti tadašnjoj Jugoslaviji bio Enver Hodža.\nRamu je ispred Palate Srbija dočekao predsjednik srpske vlade Aleksandar Vučić, a u delegaciji su bili i ministri Ivica Dačić, Nebojša Stefanović, Željko Sertić, direktor Kancelarije za KiM Marko Ðurić…\nPoslije intoniranja himni Srbije i Albanije i smotre stroja Garde Vojske Srbije, Vučić i Rama imali su sastanak u četiri oka, nakon čega su delegacije dvije zemlje odžale plenarnu sjednicu.\nVlada Srbije i Savjet ministara Albanije potpisali su sporazum o uzajamnoj pomoći u sprečavanju, istraživanju i suzbijanju carinskih prekršaja.\nU ime srpske vlade sporazum je potpisao ministar finansija Dušan Vujović, a s albanske strane ministar ekonomskog razvoja, trgovine i preduzetništva Arben Ahmetaj.\nZa današnju posjetu albanskog premijera, koja je prva zvanična posjeta na najvišem nivou jednog albanskog državnika poslije 68 godina, akreditovano je oko 200 novinara, od čega 30 predstavnika albanskih medija.\nPosjeta albanskog premijera prvobitno je bila planirana za 22. oktobara, ali je odložena zbog incidenta na utakmici reprezentacija Srbije i Albanije, 15. septembra u Beogradu.\nVučić: Može o svemu sem o teritorijalnom integritetu Srbije\nŽao mi je što je gospodin Rama i ovu priliku iskoristio da govori o temi koja nije dogovorena, ali moja je obaveza da kažem da Srbiju neće niko da ponižava, ponovio je premijer Aleksandar Vučić komentarišući najavu lokalnih lidera u Preševu da albanskog premijera očekuju kao svog premijera.\n„Pre svega da ponovim da očigledno imamo različite stavove, a sušta je realnost stav Srbije da je KiM deo Srbije i drago mi je da to mogu da ponovim pred albanskim premijerom. Na žalost ili na sreću to ne govori o meni nego o nekima drugima“, rekao je Vučić.\nTakve gluposti, rekao je, obično ne komentariše, dodajući da može da se razgovara o svemu, ali se teritorijalni integriteti Srbije ne dovodi u pitanje i neće se dovoditi u pitanje.\nRama pozvao Srbiju da prizna nezavisnost Kosova\nAlbanski premijer Edi Rama pozvao je danas Srbiju da prizna nezavisnost Kosova, što je, kako je rekao, važno za sigurnost ne samo regiona već i cijele Evrope te može da utiče na brojne strateške probleme Srba i Albanaca.\n„Očekujemo da Srbija sve preduzme u tom pravcu i to ćemo svakako pozdraviti“, poručio je Rama.\nOn je dodao i da je dijalog „između Srbije i Kosova“ koristan jer upućuje region na novo doba i to bi, kako kaže, bio evropski uspjeh.\n„Ovaj dijalog je prije svega rezultat nastojanja lidera zemalja koji su doveli do istorijskog preokreta. Imao sam sreću da doživim jedan trenutak kada svi lideri našeg regiona su sjedeli zajedno i razgovarali o zajedničkoj budućnosti“, dodao je Rama.\nRama je u svom govoru rekao i da je nezavisno Kosovo realnost.\n„Kada je riječ o Kosovu imamo suprotne stavove, ali realnost je jedna i nepromjenljiva – Kosovo je nezavisno i dobilo je pravo na to na osnovu Međunarodnog suda pravde i to je proces koji se ne može zaustaviti“, rekao je Rama.\nInače, govor albanskog premijera bio je posvećen zajedničkom cilju, ulasku u EU, na čemu, kako je naveo, dvije zemlje ali i ostale u regionu treba zajednički da rade na putu ka evropskim integracijama, zanemarujući dešavanja iz prošlosti.\n„Nećemo dozvoliti da istorija utiče negativno na sve što nas očekuje. Mi na Balkanu imamo potrebu za ujedinjenom Evropom, koja, kao nikada do sada, ima potrebu za Albancima, Srbima, Makedoncima, Crnogorcima…“, rekao je Rama u izjavi za medije i dodao da će Evropa sve zemlje Bakana „ujediniti na putu mira“.\nAlbanci, dodao je, imamo tu viziju i hrabrost, kao i dobru volju da razvijaju odnose, da Srbima pruže ruku saradnje sa ozbiljnošću i iskrenošću jer naša djeca ne treba da pate zbog odnosa koji su za nama.\nPremijer Albanije dodao je i da Evropska unija nema alternativu i da politika reformi, novih investicija treba da bude prioritet svih zemalja regiona.\n„Naš energetski potencijal je takav da može da promijeni situaciju na čitavom Balkanu i da bude respektivna snaga ne samo u Evropi, već da obezbijedi za duži period čitav region i šire“, ocijenio je Rama i dodao da uspjeh svih zemalja na evropskom putu zavisi od rješavanju ekonomskih i socijalnih problema.\nRama je pozvao premijera Srbije da sljedeće godine posjeti Albaniju kako se, kako je rekao, ne bi čekalo još 68 godina za sledeći formalni susret.\nOn je istakao da će dobrodošlica u Tirani biti „recipročna kao i sa srpske strane“ i da predstavnike Srbije niko u prestonici Albanije neće provocirati.\nRama je dodao da Vlada Albanije i on kao premijer imaju veliku želju da se odnosi dvije zemlje nastave putem konkretne saradnje kako bi i Srbi i Albanci, pogovoto mladi, dobili maksimum od „fantastičnog potencijala koji postoji“.\nOn je rekao da Srbija i Albanija nisu neprijatelji, ali da imaju zajedničke neprijatelje – siromaštvo, nezaposlenost, nedostatak perspektive za mlade, javni dug i deficiti i da su oni nasleđeni iz prošlosti.\nOznake: albanijiaedi ramaposjetasrbijavučić


Ruski zvaničnik: Zaštitićemo Donbas ako stanovnicima bude pretila „Srebrenica“ - Sputnjik Srbija\n02:04 17 April 2021\n14:55 08.04.2021 Preuzmite kraći link\n„Sve zavisi od veličine požara. Ako tamo bude organizovana Srebrenica, moraćemo stati u zaštitu“, rekao je Kozak na konferenciji u Moskvi.\nPo njegovim rečima, u Donbasu se nalaze vojne formacije koje su prekaljane u borbama, koje mogu efikasno da se brane i za sada nema potrebe za zaštitom.\n„Sve zavisi od druge strane“, naglasio je Kozak.\nPo njegovim rečima, početak rata u Donbasu predstavljao bi kraj Ukrajine.\n"To bi bilo pucanje sebi, ne u nogu, već u čelo", objasnio je zamenik šefa kabineta predsednika Rusije.\nMeđutim, Rusija to nikako ne želi.\n"Naš interes je da na svojim granicama imamo prijateljsku, mirnu i stabilnu državu. Više ništa ni od koga ne tražimo. Ne želimo da krnjimo suverenitet ili zauzimamo teritorije", rekao je ruski zvaničnik novinarima.\nKozak smatra da poseta predsednika Ukrajine Vladimira Zelenskog Donbasu neće dovesti do eskalacije sukoba na istoku Ukrajine, ali, naglašava, Kijev se „igra vatrom“. On je izrazio sumnju da ga SAD podstiču na eskalaciju sukoba u Donbasu.


Mektić: Pojedini funkcioneri RS štite lične interese – NovostiDana.rs\nMektić: Pojedini funkcioneri RS štite lične interese\nBEOGRAD – Odluka Vlade RS da ne sarađuje sa SIPA, Tužilaštvom i Sudom BiH rezultat je neozbiljnog razmišljanja s ciljem zaštite ličnih interesa pojedinih funkcionera u tom entitetu, izjavio je večeras ministar bezbednosti Bosne i Hercegovine Dragan Mektić.\n„Ja sam odmah nakon što sam saslušao zaključke Vlade RS video da su obe ove institucije zloupotrebljene kada je u pitanju odnos prema zajedničkim institucijama BiH, i rekao sam odmah da je nemoguće prekinuti saradnju“, kazao je Mektić u emisiji Prešing na televiziji N1.\nOn je dodao i da je predsednik RS Milorad Dodik zapravo bio taj koji se najviše protivio, samo zato što, kako je naveo Mektić, postoji niz afera, koruptivnog karaktera u kojima se Dodik prepoznao.\n„On želi da izazove sukob na nivou institucija i da napravi stanje u kojem će sprečiti istrage. To je toliko nespretno učinjeno da sami zaključci su direktno štetni za građane RS, ali i sam entitet“, dodao je Mektić.\nMektić je dodao i da je Dodik hteo da zaštiti sopstvene interese.\nMektić je pojasnio i da je odbio svaki razgovor sa Miloradom Dodikom na tu temu.\n„Afera ima jako puno. Počinjene su teške kriminalne aktivnosti, ali radi naše efikasnosti usmerili smo se na nekoliko ozbiljnih afera za koje mislimo da ima osnovane sumnje. Pozabavili smo se aferama Bobar banke, istragama vezanim za Pavlović banku, vilu gospodina Dodika u Beogradu za koju se vodi istraga. Ne bih govorio o drugim konkretnim istragama upravo zbog toga što bi njihovim pominjanjem mogao uticati na ometanje istraga“, kazao je Mektić.\n„Najavljujem hapšenja, jer postoji dovoljno osnovane sumnje za nekoliko osoba koje obavljaju javne dužnosti“, kazao je Mektić i dodao da istragama dolaze do novih dela i na proširenja nezakonitih radnji, te da će učiniti sve da neke istrage okončaju hapšenjem.\nIstrage prelaze granice BiH, zbog finansijskih transakcija i BiH sarađuje sa bezbednosnim agencijama iz regiona, konkretno sa Srbijom, ali i sa još nekoliko zemalja, dodao je Mektić.\n„Onog momenta kada se istraga završi i kada bude postojao nalog, nema osobe koja može sprečiti hapšenje. Ako je to moguće ili neko pokuša, to je novi niz krivičnih dela, i bili bi na ispitu i mi i pravna država“, komentarisao je Mektić izjavu Dodika on ne može da bude uhapšen.


Opšta masaža u salonima lepote u Kragujevcu (već od 1.300 RSD) - SrediMe\nSvi brendovi Ericson laboratorie Matis Sothys\nOpšta masaža u salonima lepote u Kragujevcu (4)\nNajbolji saloni za Masaža (Opšta masaža) u Kragujevcu\nTreba Vam masaža (opšta masaža) u Kragujevcu i tražite najbolji ili najpovoljniji salon? Mi imamo najveći izbor izvrsnih salona koji čekaju na Vas! Za svaki budžet masaža (opšta masaža). Pronađite salone, uporedite cene, utiske korisnika i usluge i zakažite svoj termin za masaža (opšta masaža) u Kragujevcu na najlakši način. Ako tražite najbolje cene, svakako proverite i trenutne popuste i promocije u salonima na SrediMe. U ovome trenutku možete birati usluge 4 dostupnih salona.\nPonuda usluga za masaža (opšta masaža) u Kragujevcu na SrediMe je trenutno u rangu cena od 1.300 RSD do 25.000 RSD, sa prosečnom cenom od 4.871,43 RSD. Svakako, različiti saloni nude uslugu masaža (opšta masaža) sa raznim opcijama i nivoima usluge koji su uključeni u cenu.


Za "IT prekvalifikaciju" se traži mjesto više - kažu u institucijama koje su organizovale ovaj projekat. Interes građana za besplatnu obuku u oblasti informacionih tehnologija je velik, a nadamo se da će do kraja godine, 100 visokoobrazovanih ljudi naći posao u IT sektoru, kaže Srđan Rajčević.\n"Želimo da kroz jednu intenzivnu šestomjesečnu - teorijsku i praktičnu - obuku, ljude koji su suficitarnih zanimanja, kao što su profesori istorije, geografije, diplomirani pravnici i ekonomisti, dakle oni za kojima je vrlo mala potražnja na tržištu rada, da pokušamo da ih kroz obuku prekvalifikujemo za određene IKT vještine kako bi nakon uspješno okončane obuke mogli naći posao kod domaćih IKT firmi", kaže rđan Rajčević, ministar za naučnotehnološki razvoj, visoko obrazovanje i informaciono društvo Republike Srpske.\nZa prekvalifikaciju se do 9. maja mogu prijaviti svi koji su na evidenciji Zavoda za zapošljavanje, starosti od 24 do 40 godina - a imaju fakultetsku diplomu. Ministarstvo je za pilot-projekat izdvojilo 300.000 KM, dok Zavod za zapošljavanje daje 200.000 KM. Očekujemo da dobijemo kvalitetnu radnu snagu u ovom sektoru, poručuju iz Zavoda.\n"Oni će sutra, kad prođu obuku koja će trajati nešto duže - najmanje pola godine - nešto je i skuplja obuka nego inače, oni će steći te vještine koje su potrebne za programiranje. Ja vjerujem da će većina njih zadovoljiti te visoke kriterijume koje će provesti ICBL zajedno sa ministarstvom", kaže Miroslav Vujičić, direktor Zavoda za zapošljavanje Republike Srpske.\nNakon eliminacionog testa i intervjua, najboljih 100 prijavljenih kreće na šestomjesečni kurs - a za one koji žive 60 km i dalje od Banjaluke, obezbjeđen je smještaj. Cijeli projekat provodi Inovacioni centar u Banjaluci, a predavanja će u sklopu šestomjesečnog kursa držati profesori banjalučkog Elektro-tehničkog fakulteta.\n"Program po kojem će oni biti obučavani se dizajnira tako što smo još u prošlom mjesecu ušli u direktnu komunikaciju sa IT sektorom, da vidimo koji su profili najpotrebniji i za koje profile ima najviše radnih mjesta. Prema tome će biti napravljen sam kurikulum, odnosno program obuke", kaže Drago Gverić, direktor Inovacionog centra Banjaluka.\nDio ovog projekta je i "IT orijentacija". Učenici završnih razreda srednjih škola u Republici Srpskoj će u sklopu "Orijentacije" moći da upoznaju prednosti sticanja informatičkih vještina.


Šumane i okolna sela dobili Poštu – Info Centar Juga\nSelo Šumane od danas je dobilo poštu s besplatnim internet kutkom, koja će usluživati pored meštana tog sela i okolna naselja Klajić, Lipovica, Radevce, Popovce, Grgurovce i Gornje Vranovce, što je negde oko 2.500 stanovnika opštine Lebane.\nLebane – Na svečanosti u Šumanu pored lokalnog rukovodstva prisustvovala je i Mira Petrović, v. d. direktora JP „Pošta Srbije”. Danas je otvorena 41. poslovnica u okviru akcije „52 pošte za 52 nedelje”, i to u Šumanu kod Lebana. Otvarajući ovu Poštu Petrovićeva je istakla da Pošta Srbije nastoji da obezbedi jednak kvalitet usluga i za grad i za selo, i da su u žiži njenog interesovanja potrebe korisnika.\n„S jedne strane, poštom ćemo obradovati preko 800 porodica ovog i šest okolnih sela da ne gube puno vremena zbog neophodnih transakcija. S druge strane, tu smo i da budemo logistička podrška za dvadesetak preduzetnika koji ovde funkcionišu i da im olakšamo poslovanje sa velikom paletom usluga koje pružamo. Nadamo se da će, pored dvadesetak privrednika sa kojima smo potpisali ugovore za našu uslugu Post Expres, uz poštu lakše funkcionisati i poznati malinari i drugi proizvođači i privrednici ovog kraja, kao i da ćemo stimulisati mlade da ostaju na selu gde imaju svoju kuću, zemlju i dobru priliku za razvoj”, rekla je direktorka Mira Petrović i istakla da je Pošta Srbije jedno od najuspešnijih javnih preduzeća. „U Pošti Srbije postoji red, rad i odgovornost, a sve to zajedno donosi veliki rezultat. Podelili smo dobit našim zaposlenima, koji su pošteno radili, i prošle nedelje uplatili državi preko dve milijarde dinara. Nadam se da će našim putem ići i druga javna preduzeća i da ćemo nastaviti zajedno da punimo republički budžet”.\nStanoje Stamenković, predsednik MZ Šumane, zahvalio je Pošti Srbije na partnerstvu i razumevanju za otvaranje ove poslovnice, jer je pošta žila kucavica za svaku sredinu. „Zahvaljujem se u ime meštana Šumana i okolnih sela što je Pošta Srbije prepoznala našu potrebu za šalterom Pošte u našem selu koje broji oko 1500 stanovnika odnosno oko 450 domaćinstava koje će meštanima Šumana i sela uzvodno od Šumana mnogo značiti“ naglasio je Stamenković.\nPošta sa brojem 16234 u Šumanu radiće od ponedeljka do petka od 7 do 11 sati. Poštanski šalter se nalazi u zgradi Mesne zajednice u Šumanu pored škole. I pored lošeg vremena na otvaranju se okupio veliki broj građana.\nNakon otvaranja Pošte i potpisivanja ugovora u kulturnom delu programa nastupilo je Kulturno umetničko društvo „Jablaničko kolo“ iz Lebana.\nU Leskovcu uhapšeno jedno lice zbog iznude od 25.000 evra


Razno - Strana 3\nPizza Timer – alarm koji pušta vašu omiljenu muziku\nOd svih operativnih sistema koji su nam dostupni, jedno priznanje koje moramo dati Windows-u je da na njemu imamo najraznovrsnije i najneobičnije programe. Neki od tih programa su korisni, neki baš i nisu, neki pokušavaju da reše specifičan problem, dok neki pokušavaju da nam daju zgodno rešenje problema sa kojim se često susrećemo. Ponekad je […]Pročitaj više\nKvalitetan i miran san je veoma bitan za zdravlje čoveka. Tokom noći, potrebno je minimum 7 sati sna, a bitno je i da uvek ležete u isto vreme. Naravno, bitan je i kvalitet sna. Ništa nam ne znači da spavamo i 10 sati ukoliko se često budimo ili spavamo na neudobnom dušeku. Takođe, pre spavanja […]Pročitaj više\nTop 3 najbolja besplatna programa za čitanje Manga stripova na računaru\nJapanski stripovi, poznatiji kao Manga stripovi, su najpopularnija vrsta stripova na svetu. Podatak od pre nekoliko meseci je ovo potvrdio neverovatnim izveštajem da je jedna jedina manga, Demon Slayer, prodala više primeraka na zapadu nego cela američka industrija stripova, kojoj pripadaju Marvel i DS comics. Razlog za ovako veliku popularnost Mangi je lako videti. Teme […]Pročitaj više\nTop 3 najbolje besplatne Android i iOS aplikacije za vremensku prognozu\nPametni telefoni su odavno preuzeli ulogu mnogih kancelarijskih i drugih uređaja. Ko još koristi digitron, baterijsku lampu ili foto aparat? Iako mobilni telefoni zamenjuju desetine drugih uređaja, prava snaga ovih džepnih računara je u brzoj i lakoj dostupnosti informacija. U ovu kategoriju spadaju aplikacije za vremensku prognozu. Pouzdana aplikacija ovog tipa je danas važnija nego […]Pročitaj više\nBattery Alarm aplikacija za upozorenja za punu ili praznu bateriju na Android-u\nIz godine u godinu mobilni telefoni postaju sve bolji. Bilo da je u pitanju ekran, kamera, količina memorije ili brzina samog telefona, svedoci smo stalnog napretka. Međutim, kada govorimo o bateriji, ovo nije slučaj. Tehnologija izrade baterija je najmanje napredovala u odnosu na sve ostale komponente mobilnih telefona i tableta. Sa setom se sećamo starih […]Pročitaj više\n5 najboljih besplatnih Android emulatora za Windows 10\nUkoliko želite da aplikaciju za Android koristite na Windows 10 računaru, neophodan vam je Android emulator. Kako popularnost Android operativnog sistema raste, tako i emulatori za njega postaju sve popularniji. Danas imamo veliki izbor veoma dobrih i besplatnih emulatora, a mi smo napravili top listu od pet najboljih, besplatnih Android emulatora za Windows 10. Šta […]Pročitaj više\nBitmoji – napravite savršen stiker\nDanas nam za komunikaciju nije dovoljno da koristimo samo slova. Koju god chat aplikaciju da koristimo sve više su nam potrebni smajliji i stikeri. Onima koji vole da izražavaju svoje misli i osećanja na ovaj način predstavljamo Bitmoji, besplatnu aplikaciju za Android i iOS, pomoću koje možete da kreirate originalne stikere. Šta je Bitmoji? Kada […]Pročitaj više\nSvidelo se to nama ili ne, društvene mreže su postale nezaobilazni deo modernog društva. Sve je počelo sa MySpace-om, prvom društvenom mrežom, čiji koncept je bio veoma jednostavan. Kada napravite nalog, dobijate svoju ličnu stranicu na web sajtu koju možete da uređujete sa ciljem da što bolje predstavite sebe i svoja interesovanja. Mogli ste da […]Pročitaj više


Vesti online / Vesti / Hronika / Poginuo radnik RB Kolubare\n12:40 >> 17:38h\nBranislav Aksić, radnik "Tamnava - Zapadno polje" na površinskom kopu rudarskog basena "Kolubara" nastradao je kada je na njega pala greda sa radne mašine, rečeno je Tanjugu u Ministarstvu unutrašnjih poslova.\nDirektor Rudarskog basena "Kolubara" Milorad Grčić pokazuje mesto gde je tragično izgubio život radnik Branislav Aksic\nNesreća se dogodila oko 8 i 45 sati dok je radnik obavljao svoje radne dužnosti.\nNastradali radnik Branislav Aksic je radio na montaži opreme.\nRukovodstvo RB Kolubara izašlo na lice mesta, a čeka se dolazak rudarske inspekcije.\nDirektor Rudarskog basena "Kolubara" Milorad Grčić je izjavio da je odmah naložio da se po hitnom postupku utvrde okolnosti nesreće i da očekuje da će ubrzo biti poznati zvanični rezultati istrage.\nKop rudarskog basena "Kolubara"\nHRONIKA Lopovi u "audiju" ukrali plate rudara\nHRONIKA Poginuo radnik u rudniku Kolubara\nHRONIKA Kran pao na radnike, jedan poginuo, dva povređena